
СЕЗ БАШЫ 





^^^.излерни иман лютфюне ляйыкъ корип, иман- 
нынъ къуванчы олгьан ибадетлер иле кендиси- 
не къавушмакъ ёлларыны ачкъан Аллаһкъа сонъсуз хамд 
ве сеналар олсун! 

Аллаһкъа къавушмакъ ёлунда энъ гузель къуллукъ 
ичюн бутюн инсанлыкъкъа мисильсиз бир орьнек ве ре- 
бер олгъан Варлык Нуру, Пейгъамберимиз, Шефаатчы- 
мыз, Эфендимиз -саллаллаху алейхи ве селлем-ге сонъ¬ 
суз салят ве селям олсун! 

Инсан огълунынъ маддий ве маневий, битмез-тю- 
кенмез ихтияджлары бар. Буларнынъ базылары, аят киби 
зарурдыр. Меселя, беденнинъ яшамасы ичюн ава, сув ве 
аш керек. Рухнынъ да пек муим ихтияджлары бар. Атта 
булар бедений ихтияджлардан даа муимдир. Чюнки тен 
- топракъ ёлджусы, рух исе сонъсузлыкъ ёлджусыдыр. 

Бу себепнен Аллаһ: 

«Коклерде де рызкъынъыз ве сизге ваде этиль- 
ген башкъа шейлер бар.» (эз-Зарият, 22) деп буюра. Яни 
инсаннынъ маневий гъыдасына ишарет этип, гонъюл- 
лернинъ къуртулыш сермиясы ибадетлер олгъаныны 
бильдирмекте. Бунынъ ичюн бутюн ибадетлер, Аллаһ 
тарафындан әмир этильген олса да, аелында инсаннынъ 
энъ вазгечильмез маневий ихтияджыдыр. Ойле бир ихти- 
ядж ки - рух ве гонъюль, ибадетлерден аладжагъы кучь- 
ни, башка ич бир шейден аламаз. Бугунь бу керчекни 

анъламагьан инсанлар, озь рухларынынъ джан чекиш- 
кенини сейир этмектелер. Анджакъ гонъюль гъыдасыны 
алгъан бахтияр инсанлар исе, бам-башкъа бир аэнк ве 
бахт ичинде, изтирапларны ве джефаларны дахи сефагъа 
чевирип, аятларыны ашкъ ве догьру ёл узьре кечирелер. 
Чюнки инсаннынъ ибадетлерден алгъан маневий зевкъ 
ве иляхий фейиз, дюньянынъ къапкъанлары ичине тюш- 
месине мани олур. 

Бойледже, эм инсаннынъ гонъюль ихтияджыны 
корьмек ичюн, эм де сонъсуз ниметлерге къаршы шукюр 
этмеси макъсадынен базы ибадетлер фарз къылынды. 
Тыпкъы бир докторнынъ, хастасына, мытлакъ къуллан- 
масы керек олгъан иляджларны язмасы ве буны шифа 
ичюн шарт къошмасы киби. Чюнки инсанлар я тембел- 
ликлеринден, я да меселенинъ эмиетини анъламагъанлары 
ичюн, ибадет ихтияджларына къайдсыз къала билелер. 
Бунынъ ичюн Аллаһ, къулларына рухларынынъ энъ 
муим ихтияджы олгъан ибадетлерни фарз къыларакъ, 
оларны сонъсуз махрумиеттен, гъафлеттен къуртармакъ- 
ны мурад эте. 

Ич шубесиз, бу муим ибадетлернинъ башында на¬ 
маз кельмекте. Бунынъ ичюн башта намаз әмир этильди. 
Чюнки кереги киби къылынгьан намаз, къальпдеки пер- 
делерни котере. Бойледже, «Намаз, муминнинъ мирад- 
жыдыр» акъикъаты ортагъа чыкъа ве инсан Аллаһкъа 
мирадж этип, онъа къавушаджакъ. Бу къавушув, анджакъ 
Аллаһнынъ «Седжде эт ве якълаш!» (эль-Алякъ, 19) эмри- 
не уяракъ мумкюндир. 

Намаз ибадетинден сонъ, рухларымызгъа гъыда 
берген башкъа бир фарз ибадети «Ораза»дыр. Ораза - са¬ 
быр, ираде ве нефсаний арзуларны тербиелемекнен ах- 
лякъны гузеллештирмеге ярдым эткен буюк бир ибадет- 
тир. Ораза, инсангъа Аллаһнынъ берген ниметлернинъ 
къадрини хатырлатыр. Арамызда яшагъан ач ве факъир- 
лернинъ алларыны тюшюнмеге ярдым этер. Барлыкълы 
кимселерге, ач ве факъир инсанларнынъ махрумиетини 
таттырып, оларны бу мевзуда бир тутар. Бойледже, зен- 

гин инсанларнынъ мерхамет ве ярдым этме истидатла- 
рыны кучьлендирир. 

Ислям дининде, ичтимаий низамда факъир иле зен- 
гин арасында сайгьы ве севги багьларыны къурмакъ, па- 
хыллыкъ ве душманлыкъны ёкъ этмек ичюн әмир этиль- 
ген башкъа бир фарз ибадети де «Зекят ве Инфакъ»тыр. 
Бу ибадет, барлыкълы инсанларны мал ве мулькке къул 
олмакътан къуртарыр, мухтаджларны да зенгинлерге 
къаршы янълыш арекет ве тюшюнджелерден везгечирир, 
бойледже ичтимаий мусавийлик къорчаланыр. 

Бу ибадетлернинъ янында эм малий, эм де бедений 
фарз ибадети - «Хадж»дыр. Хадж - иманны пекишти- 
рир ве махшернинъ бир бенъзерини бу дюньяда яшатыр; 
«Ольмеден эвель олюньиз!» сёзюнинъ манасыны анъла- 
магьа ярдым эткен ибадеттир. 

Хаджнынъ маневий тарафы, корюльген джеэтинден 
даа чокъ эмиетлидир. Азрети Пейгъамбер -саллаллаху 
алейхи ве селлем-нинъ «хаджы мебрур» ифадеси иле 
къаст эткени хадж, маневий гузеллик ве руханиетнен 
толу олгъан бир ибадеттир. Бу джеэттен хадж - дуа, тевбе 
ве истигъфар иле гонъюльнинъ иляхий рахмет, берекет 
ве фазилетлерге наиль олмасыдыр. Яшайышнынъ гузель 
ишлернен донатылмасыдыр. Хадждан сонъра да бу гу¬ 
зель алнынъ девамы ичюн Аллаһкъа сёз берильме- 
сидир. 

Аллаһ Расули -саллаллаху алейхи ве селлем-, хадж 
ве умре эснасында япылгьан гузель ишлернен барылгъан 
нетиджени ифаде эткенде, бу мубарек ибадетлердеки 
макъсатны шойле беян буюрды: 

«Хаджнен умренинъ арасыны бирлештиринъ. Чюн- 
ки булар гунахны, тыпкьы кёрюкнинъ демирдеки тотны 
темизлемеси киби телшзлер.» (Несаи, Менасик, 6; Ибн-и Мадже, 
Менасик, 3) 

Бойле бир маневий арынмагьа, янъыланмагъа ве та- 
зеленмеге весиле олгъан ве хадис-и шерифте «хадж иле 
арасынынъ бирлештирильмеси» тевсие этильген «умре» 
ибадети де чокъ муимдир. 

Сенеде бир кере олгьан ве белли куньлерде ери- 
не кетирильген хадж ибадетинден башкъа, йылнынъ эр 
анги бир вакътында ве истенильгени къадар япылмасы 
мумкюн олгьан «умре», пек фазилетли олгъаны ичюн 
«кучюк хадж» оларакъ табир этилир. Бу ибадетнинъ фа- 
зилетини де эйи анъламакъ керек. 

Бутюн бу ибадетлерде энъ чокъ дикъкъат этиледжек 
хусус, къальб-и селим ве ихляс иле япылмасыдыр. Әгер 
къуллугъымызнынъ Аллаһ къатында макъбул олмасыны 
арзу этсек, бутюн гъайрет ве ибадетлеримиз ашкъ ве әдеп 
ичерисинде олмалы. Анджакъ бу шекильде олса, ибадет¬ 
леримиз «амели салих» сыфатыны къазаныр ве эбедий 
алемде бизим ичюн сеадет азыгъымыз олур. 

Бу эсеримизде, хадж ве умре ибадетлерининъ къаль- 
бий джеэтини ве такъва' ольчюлери ичинде эдеб иле япы- 
лув шеклини ифаде этмеге чалыштыкъ. Даа эвель эсерле- 
римизде я да макъалелеримизде яйынлангъан мевзу иле 
алякъалы языларымызны козьден кечирип, янъыдан сы- 
ныфландырдыкъ. Бойледже, хадж ве умренинъ къальбий 
джеэти акъкъында къыскъа ве топлу бильгилерни дин 
къардашларымызнынъ дикъкъатларына авале эттик. 

Аллаһ, бутюн ибадетлеримизни даима ихляс ве 
такъванен ерине кетирмемизни бизлерге насип буюр- 
сын! Ахирет ёлджулыгъымызда; намазымызны эбе¬ 
дий ёлдашымыз, оразамызны эбедий достумыз, зекят 
ве садакъаларымызны сонъсузлыкъ ашымыз ве хад- 
жымызны да энъ макъбул гонъюлъдешимиз эйлесин! 
Ибадетлеримизнинъ эр бирини Аллаһкъа ляйыкъ ол¬ 
масыны джюмлемизге насип эйле! 

Амин! 


Осман Нури ТОПБАШ 
Август 2006 
Ускюдар 


1 Такъва - Аллаһтан къоркмакъ ве бунынъ нетиджесинде 
диннинъ ясакълагъаны хусуслардан къачынмакъ. 

Лсламнынъ беш темель эсасындан бири ол- 
С^-^гъая хадж - эм малий, эм де бедений бир 
ибадеттир. Буюк фазилетлерле толу олгьан бу ибадет- 
нинъ лайыгъынен ерине кетирильмеси, юксек къальп ол- 
гъунлыгьы кямиль бир иман ве ирфангьа багълы. 

Хадж - Пейгъамберлернинъ биринджиси Адем - 
алейхисселям-дан Ахирзаман Небисине къадар девам 
эткен бир ибадеттир. Даа бу алемде махшернинъ бир 
бенъзерини яшатып, «Ольмеден эвель олюнъиз!» сыры- 
нынъ акъикъатына иришмемизге весиле олмакъта. 

Азрети Адем ве Азрети Ава иле башлагьан ин- 
санлыкъ къорантасы, динлерини бахт ве сеадет ичинде 
яшамакъ узьре, ильк ибадетхане оларакъ Меккедеки 1Ся- 
бенинъ ерини сайладылар. Адем огъуллары, денъишкен 
яшайыш ве ичтимаий шартлар себебинен башкъа ерлерге 
яйылдылар. Асырлар кечти, несиллер денъишти, инсан- 
лар акъикъий динден дёндилер. Бойледже, бир муддет 
сонъра бу мукъаддес ибадетхане гьайып олды. Азрети 
Ибрахим -алейхисселям- Аллаһнынъ эмринен оны тек- 
рар къурды ве о ерлернинъ берекетленмеси ичюн дуа 
этти. Аллаһ буны Къуран-ы Керимде шойле беян эте: 

« Хатырла ки, Ибрахим бойле деген эди: «Раббим. 
Бу шеэрни (Меккени) ишанчлы эт, мени ве огъулла- 

рымны путларгъа табынувдан узакъ тут». «Чюнки, 
олар (путлар) инсанлардан бир чокъуны саптырды- 
лар. Раббим, КИМ манъа уйса, о мендендир. Ким де 
манъа къаршы кельсе, артыкъ сен акъикъатен чокъ 
багъышлайыджысынъ, пек мерхаметлисинъ». 

«Эй, Раббимиз! Эй, саибимиз! Намазны дос-догъ- 
ру къылмалары ичюн мен неслимден бир къысмыны 
сенинъ Бейт-и Харамынънынъ (Кябенинъ) янында, 
зираат япылмагъан бир вадийге ерлештирдим. Сен, 
эй Раббим, инсанлардан бир къысмынынъ гонъюлле- 
рини оларгъа мейль эттир ве мейвалардан буларгъа 
рызыкъ бер. Умют этилир ки, бу ниметлерге шукюр 
этерлер». (Ибрахим, 35-37) 

Хадж ибадети Исламдай эвель де бар эди. Анджакъ 
мушриклер, оны ибадет олмакътан чыкарып, кучьлю ве 
къуветли кимселерге адангъан ахлякъсыз бир мерасим 
алына кетирген эдилер. Бойледже, араплар арасында 
ИМТИЯЗ саиби олгьан Къурейш къабилеси, Кябени ур- 
баларыны кийип таваф^ эте эдилер, факъат дигер аран 
къабилелери - къадын-эркек эписи, чыр-чыплакъ бир ше- 
кильде тавафларыны яна эдилер. Урбаларыны чыкъаргъан 
бу чыплакъ инсанларнынъ айып ерлерини ортьмелери, 
Къурейшнинъ джумертлигине багьлы эди. Яни Къу- 
рейшлилер урба берсе ортюнип, бермесе чыплакъ алда 
таваф эте эдилер. Къурбан кескенлери вакъыт къанны 
ЬСябенинъ къапы ве диварларына сюртер, къурбан этини 
де якъа эдилер. 

Ниает, сеадет аеры кельди ве Пейгъамбер Эфенди- 
миз Азрети Мухаммед Мустафа -саллаллаху алейхи ве 
селлем- иле дин ильк башлагъан ерде, сонъ бир кемал 
косьтерип, бутюн бу айып адет ве хурафелерни ортадан 
ёкъ этти. Зира Ислямда эр ибадетнинъ гъаеси, Аллаһны 
анъмакъ ве Ондан магъфирет тилемектир. 


2 Таваф - ЬСябенинъ әтрафында дёнмек. Хадж ибадетининъ 
шарты. 

Пейгьамбер Эфендимиз -саллаллаху алейхи ве сел- 
лем- Мекке ве Медине шеэрлеринде сеадет аеры яшады 
ве яшатты. Бойледже, о шеэрлер къыяметке къадар Ис- 
лямнынъ ве мусульманларнынъ меркези олгъан мубарек 
ерлер олдылар. 


Бу мубарек топракълар Азрети Адемден башлап, 
кунюмизге къадар иманлы юреклернинъ руханиетле- 
ринен зенгинлешип, Аллахны севген инсанларнынъ 
козьяшларынен сувлангьандыр. Акъикъатны арагьан, 
гонъюльнен хадж япкъан инсан, о мекянларда бир чокъ 
Пейгъамбернинъ маневий излерини арар ве оларнынъ 
хатыраларындан фейз алыр. Чюнки бу мукъаддес ерлер, 
эксериет пейгъамберлернинъ азиз хатыралары иле толу. 
О ерлерде Аллаһнынъ рахмет, магъфирет ве берекети 
акъылгьа келир. 

Бу джеэттен, хаджнынъ башкъа бир гъайеси, Раб- 
бимизнинъ о мубарек ерлердеки ишаретлерини юджельт- 
мек ве урьмет косьтермек, о мукъаддес макъамларнынъ 
хатырасы иле гонъюллерни фейизлендирмектир. 

Хадж ве умре ниетинен о мубарек топракъларгъа 
аякъ баскъанлар, Ибрахим -алейхисселям-нынъ: 

«Я Раб! Гунахларымызны багъышла, афф эт! 
Сен энъ буюк Рахман ве Рахим Аллахсынъ. Я Раб! 
Эвлядымы да меним ёлума, меним диниме таби эт!» 
дуасына ортакъ олып, бу дуалардаки фейз ве берекетни 
корерлер. 

Бу сайысыз нимет ве гузелликлер, мумин гонъюл¬ 
лерни о мубарек мекянларгъа асретлик ве сагъынув ис- 
леринен багълагъандыр. Бу ерлерге асрет олгъан нидже 
ашыкъ гонъюллер де шу сёзлернен о ерлерни анъарлар: 
Корьмез олдым ыракь иле якъыны, 

Гузель Кябетуллах барайым саньа! 
я да: 

Эй бад-ы саба, огьрарса ёлунь семт-и Харамейн ё 
Селямьтны арз эйле Расулу ’с-Секалейн ё!.. 

- 

Яни «Эй сабах рузгяры! Әгер Мекке ве Мединеге 
ёлунъ тюшсе, о ерлерге ве хусусан инсанлар ве джин- 
лернинъ Пейгьамбери Азрети Мухаммед Мустафагъа 
селямларымы сёйле!» ифаделеринен о мубарек ерлерге 
ве Алемлернинъ Эфендисине муаббет толу селямлар ёл- 
ларлар. 

Бу севги гонъюллерде о къадар теренлешти ки, 
мукъаддес топракъларгъа кеткенлерни дуа ве селямлар- 
нен огьурламакъ адет олгьандыр. Хаджгьа кеткенлер- 
нинъ къулакъларына бир фысылты оларакъ сёйленген 
ашкъ ве муаббет толу гонъюль истеклерини, шаир шойле 
ифаде этер: 

Кечкениньиз ёлларгъа, 

Бизден селям алып барынь! 

Хакь дост олгъан къулларгьа, 

Бизден(селям) алып барынь!.. 

Барынь хаджны япмагьа, 

Эринь соньсуз сафагьа, 

Мухаммед Мустафагьа 
Бизден селям алып барынь!.. 

Мекке иле Медине, 

Эки эшсиз хазине, 

Чихар яр-и гюзине, 

Бизден селям алып барынь! 

«Леббейк» деп боюна, 

Чапынь «земзем» сувуна, 

Хашим огьуллары союна, 

Бизден селям алып барынь! 

Кирсеньиз (гер)«ихрамгьа». 

Эль сюрмеден хараигьа. 

Сахабе-и кирамгьа, 

Бизден селям алып барынь!.. 

Ялварып Раббимизге, 

Дуалар этинъ бизге, 

Юдже Кябемизге, 

Бизден селям алып барынь! 

Кеткенлер ашкь багьына, 

Тюитез гьафлет агьына, 

О гузелъ НурДагъына, 

Бизден селям алып барынь!.. 

Кирип кьальби Хатимге, 

Седжде этинъ Рахимге, 

Макьамы Ибрахимге, 

Бизден селям алып барынь!.. 

Хакътан кельген берата, 

Ачылгьан эр кьанаткьа, 

Мина ве Арафаткьа, 

Бизден селям алып барынь!.. 

«Дженнетуль Бакьи»мизге, 

«Гульшени пак»имизге, 

Шол «ферах-нак»имизге, 

Бизден селям алып барынь!.. 

Эвельден берли бу ашкъ ве муаббетнинъ ичинде 
яшап, гонъюллерини раат этип оламагъан нидже Аллах 
къуллары, о рахмет мемлекетине сыгьындылар ве намаз- 
ларыны о ерлерде къылдылар. 

Атта, о ерлерге кетип оламагъан нидже факъир 
ашыкъларны бу лютфтен насиптар этмеге тырыштылар. 
Бу себепнен Азиз Махмуд Худайи азретлерининъ къанат 
ачмасына да бойле бир вакъиа весиле олгьан эди: 
- 

Бурса къадысы олгьаны йылларда Худайи азретле- 
рине меракълы бир дава келир. Бир къадын, къоджасыны 
шу сёзлернен шиьсяетлер: 

«-Къады эфенди! Къоджам эр сене хаджгьа кетме- 
ге ниет этер, факъат факъир олгъаны ичюн бир тюрлю 
ИМ 1 СЯН тапый кеталмаз. Бу сене де хаджгъа кетип олмай- 
джам деп туттурды. Атта: «-Әгер бу сене хаджгьа кетал- 
масам, сенден айырыладжам!» деди. Даа сонъра къурбан 
байрамына аз бир вакъыт къалгьанда орталыкътан ёкъ 
олды. Беш алты кунь сонъра да пейда олып, хаджгъа 
барып кельгенини сёйледи. Ич бойле бир шей олурмы? 
Къады эфенди! Артыкъ бу яланджы адамдан айрылмакъ 
истейим!..» 

Къады Махмуд эфенди къадыннынъ коджасыны 
чагьыртып, онъа ханымынынъ айткъанлары догъру олып 
олмагъаныны сорар. Адам: 

«-Къады эфенди! Ханым догъру сёйледи, ама ме¬ 
ним сёйлегенлерим де догъру. Шуны билинъ ки, мен кер- 
чектен хаджгьа барып кельдим. Атта о мубарек топракъ- 
ларда Бурсадан кельген хаджыларнен де корюштим ве 
кетирмелери ичюн базы эдиелер быракътым», - дер. 

Къады Махмуд эфенди шашкъынлыкъ ичинде: 

«-Бу насыл олур, эфенди?!» - деп сорай. Адам анъ- 
латмагъа башлар: 

«-Эфендим, эр сене олгъаны киби бу сене де хадж¬ 
гъа кетемедим, буюк бир кедернен Эскиджи Мехмед 
Дедеге кеттим. О да, мени элимден тутын, козьлеримни 
къапатмамы сёйледи. Козюмни ачкъаным заман Кябеде 
эдим!..», - дер. 

Бойле бир шейге ильк дефа шаат олгьан къады 
эфенди, бунынъ мумкюн оламайджагъыны сёйлеп, о 
адамнынъ сёзюне инанмаз. 

Бунынъ узерине адам, саде, факъат тюшюндириджи 
бир джевап берир: 

«-Къады эфенди! Аллаһ Таалянынь душманы 
шейтан, бир аньда бутюн дюньяны айлана да, Аллаһ 


ф 

досту темиз бир къул, не ичюн бир аньда Кябеге ке- 
тип оламасын?!». 

Къады Махмуд эфенди бу къарарны Бурсалы хад- 
жыларнынъ къайтып кельмелерине быракъыр. Бурсалы 
хаджылар къайткъанда да япкъан тахкъикъат нетидже- 
синде меселени огренир ве буюк бир айрет ве шашкъын- 
лыкъ ичинде даваны токътатмакъ меджбуриетинде къа- 
лыр. Факъат юрегине бир къор тюшер. Артындан Эски- 
джи Деде весилесинен Уфтаде азретлерининъ маневий 
алкъасына къатылыр, ве джихан къутубы бир гонъюль 
султаны олур. 


Эльбетте о мубарек топракъларгъа дуюлгъан ас- 
ретлик, ялынъыз къумлу чёллерни сейир этмеге дуюл¬ 
гъан асретлик дегильдир. О ерге барманынъ макъсады 
Ибрахим -алейхисселям-нынъ макъамыны, Исмаил 
-алейхисселям- ве эвлядынынъ ватаныны зиярет этмек- 
тир. Расулуллах -саллаллаху алейхи ве селлем-нинъ до- 
гъып оськен, Ислямны яймагъа башлагъан топракълар- 
ны корьмек, О юдже Пейгъамбернинъ алгъан аваны акъ 
джигерлеримизге ве гонъюллеримизге толдурмакъ гъае- 
си иле олмалы. Хакъ досту бир гпаир не гузель сёйлер: 

«Баштан ашагьа не ерге козь кездирсем, сайысыз 
муджизе, кьальпнинь этегине янышып: «Иште асьыме- 
кян бу ер!» дер.» 

Бу ифаделер, ялынъыз шаирнинъ ислери дегиль, 
айны заманда иляхий бир акъикъаттыр. Аллаһ буюрыр: 

I» ' I» ^ _ 



« О ерде ап-ачыкъ нишанелер бар...» (Ал-и Имран, 
97) 

Бойледже, бу мукъаддес ерлерде козьлердеки пер- 
делер ачылыр, гонъюль козьлеринен әтрафына бакъкъан- 
ларнынъ иман дерьялары джошар, ашкъ ве иляхий муаб- 
бет инсаннынъ эр тарафыны сарар. Не ерге бакъсалар, 

юдже бир лезет ве джошкъунлыкъ дуярлар; бойледже 
козьлерден яшлар келир, тиллер Аллаһны анъмакъ ве 
юджельтмекнен мешгъуль олур. О мубарек ерлерде бу- 
тюн вакъытларыны юксек бир әдеп ве урьмет алы ичинде 
кечирирлер. Бу да, ает-и керимеде шойле буюрыла: 




«Эр КИМ Аллаһнынъ нишанелерине сайгъы 
косьтерир исе, шубесиз, бу, къальплернинъ такъва- 
Сындандыр.» (эль-Хадж, 32). 


Бу тарафтан бакъсакъ, хадж - сырф маддий бир иба- 
дет дегиль. Онынъ маневий джеэти, корюльген джеэттен 
даа муимдир. Азрети Пейгъамбер -саллаллаху алейхи ве 
селлем-нинъ «хаджы мебрур» ифадесинен къаст эткени 
хадж, бойле маневий гузелликлернен донатылгьан хадж- 
дыр. 

Бу джеэтинен хаджнынъ макъсады, дуаларнен, тев- 
бе ве истигьфарнен инсан гонъюлини иляхий рахмет, 
берекет ве фазилетке къавуштырмакътыр. Яшайышнынъ 
гузель амеллернен донатылмасыдыр. Хадж биткен сонъ 
да бу алнынъ девам этеджеги акъкъында Аллаһкъа 
сёз берильмесидир. 

Азрети Ибрахим -алейхисселям-нынъ шу дуасы не 
гузельдир: 

«Эй, Раббимиз! Бизни санъа бойсунгъанлардан 
эйле, неслимизден де санъа итаат эткен бир уммет 
чыкъар, бизге ибадет усулларымызны косьтер, тёв- 
бемизни къабул эт; зира, тёвбелерни чокъча къабул 
этиджи, чокъ мерхаметли ялынъыз Сенсинь!» (эль-Ба- 
кара, 128) 

Хадж япмагьа ниетленген ашыкъ гонъюллер, бир 
тарафтан Ибрахим -алейхисселям-нынъ бу дуасыны 
тюшюнирлер, дигер тарафтан да Хареми Шерифнинъ^ 


3 Харем-и Шериф - Кябе ве дживары. 

ичинде ве Мекке сокъакъларында Пейгъамбер -саллал- 
лаху алейхи ве селлем-нинъ юрьгенини ве яшагьаныны 
тюшюнирлер. Бельки Онынъ мубарек аякъларынынъ 
излери усьтюнде тургъаныны хаял этип, о излерге джан 
гонъюльден юз сюртмекнинъ эеджаныны дуйып, Ондан 
кунюмизге накъыл этильген нидже хатыраларнен толур- 
лар. 

Меселя, Сафа тепесинде Азрети Пейгъамбер -сал- 
лаллаху алейхи ве селлем-нинъ Мекке мушриклерине 
хитап этмесини тюшюнип, о куньлерни козьлеринде 
джанландыръфлар. Тюшюнирлер ки, о Алемлернинъ 
Эфендиси, бу тепеден Меккелилерге Эбу Къубейс Дагъ- 
ыны косьтерип шойле буюргъан эди: 

«Сизге; «Шу дагьнынъ аркьасында душман бар, бу 
ерге догьру якьлаитакьта. Сизни ольдюреджек, тедбир 
алынь!» десем, манъа инанырсынъызмы?» 

Меккелилер де: 

«Инанырмыз. О дагънъшъ аркъасыны корьмесек де. 
Чюнки Сен «Мухаммед-уль Эмин»синъ, берген хаберинъ 
догъру олгъанындан асла шубемиз ёкъ!»- деген эдилер. 

Бунынъ узерине О Варлык Нуру Эфендимиз: 

«Әгер буньа инана исеньиз шуньа да инанынъыз 
ки, бу алемни яраткъан, тек ве кьадир олгьан бир Ал- 
лаһ бар! Тапынгьаныньыз нутлар, кучьсюз бирер таш, 
топракъ я да одун парчасыдыр. Буларны терк этип бир 
олгьан Аллаһкъа иман этиньиз. Билиньиз ки, Аллаһ мени 
сизге Пейгъамбер оларакь ёллады», - деген эди. Насипсиз 
мушриклер де, башта эмджеси Эбу Лехеб олмакъ узъре: 

« Бу ерге бизни бунынъ ичюн чагъырдынъмы?»- 
деп Ондан юзь чевирдилер ве о ерден дагъылдылар. 
Виджданлары бунынъ догъру олгъаныны къабул эткени 
алда нефсаний истеклерине уйып. Оны яланджылыкъта 
къабатладылар. 

Факъат Пейгьамберимиз, бойле гъафлет ве сап- 
къынлыкъкъа рагъмен ёлундан дёнмеди, небевий бир 
гайретнен иляхий акъикъатларны сувсуз гонъюллерге 
бир аят суву киби такъдим этмеге девам этти. 

Иште, хадж эснасында бойле ибретли акъикъатлар¬ 
ны тефеккюр этип, алыджы бир гонъюльнен этрафкъа 
бакъсакъ, Эфендимиз -алейхиссаляту весселям-нынъ 
дин дерслери отькергени Эркамнынъ эвининъ огюнден 
кечкенде, Аллах къоркъусы ичинде кечирильген Къуран 
талимлерининъ акислерини ис этермиз. Бу талимлер- 
нинъ артындан кельген хиджрет ве сонърасында яшан- 
гъан иляхий берекетлерге гонъюль синимизни узата би- 
лирмиз. 

Бильхасса, Севр магъарасыны корьгенде, Азрети 
Пейгъамбер -саллаллаху алейхи ве селлем- ве Азрети 
Эбу Бекир арасында олгъан маневий алыш-вериштен на- 
сип алырмыз. О къобада, Пейгъамберимизнинъ Эбу Бе- 
кирнен учь кунь ичинде иляхий сырларгъа гъаркъ олып, 
къальплерни инкишаф эттирген хусусий субетлерине 
имкянымыз нисбетинде биз де иштирак этермиз. О су- 
бетнен башлагъан муаббет ве ашкънен иманнынъ лезе- 
тини татмакъ мумкюндир. 

Бу лезетни таткъан сонъ, асхаб-ы кираигъл"* таби 
олур, бинъ бир икмет ве ибрет толу Медине-и Муневве- 
ре хатыраларындан сонъра текрар Мекке-и Мукерремеге 
къайтар, о мубарек ерлернинъ Азрети Пейгъамбер -сал¬ 
лаллаху алейхи ве селлем- тарафындан фетих этильгени- 
ни хаял этип козьлеримиз огюнде джанландыра билир- 
миз. 

Этрафтаки дагъларгъа бакъкъанда Меккени фе¬ 
тих этмеге кельген сахабе ордусынынъ мушриклерни 
къоркъутмакъ макъсадынен якъкъанлары бинълердже 

4 Асхаб-ы кирам - Пейгъамбер эфендимизнинъ аркъадаш 
лары. Онынъ заманында Ислямны къабул этип яшайыш 
ларында бир кере Пейгъамберни корьген инсанларгъа бе 
рильген ад. 

мешъалелерини зиинимизде джанландырырмыз. Биля- 
лы Хабешининъ о кунь Бейтуллахнынъ устюне чыкъып 
окъугьан эзанынынъ сесини дуяр киби олурмыз. Азрети 
Пейгъамбер -саллаллаху алейхи ве селлем-нинъ: 

«...Хакъ кельди, батыл йыкъылды...» (эль-Исра, 
81) аетини окъуп, Кябедеки путларны девиргенини хаял 
этермиз. 

Сонъра гонъюлимизнинъ де бир Кябе киби тюшю- 
нип, оны нефсаний муаббетлерге путхане ола биледже- 
гини къаврап, хаджнынъ эр адымында къазангъанымыз 
руханий ве маневий къуветнен о путларны девирмеге ве 
гонъюлимизни кямиль манада бир назаргях-ы иляхий’ 
япмагьа тырышмалымыз. 

Бойле даа нидже иляхий сырларнынъ аян олмасына 
къапы ачкъан хадж ибадети, эр кес ичюн маневий бир 
темизленме, арынма ве тирильме ибадетидир. Бу тири- 
лювни теминлеген хадж ибадети, инсаннынъ динини 
текмиллештирген ибадеттир. 

Хадж - варлыкъ ве нефис эльбиселерини ташлап, 
руханий бир яшайышкъа адым атмакътыр. Хадж - инсан 
рухунынъ озь аэнкини, иклимини ве ренкини тапкъан 
бир ибадеттир. Рухнынъ асылыны тапкъан, рахмет ягъ- 
мурларынен ювулып арынгъан, руханий корюнишлернен 
толу бир ибадеттир. 


АРАФАТ 


Арафат, бир аф ве ялварыш еридир. 

Арафат - къабирден къыямет сабасында уянмакъны 
ве джемаат алында махшер*" мейданында топланмакъны 



Назаргях-ы иляхий - назаргях: Бакъылгъан ер, бакъма 
ери. Назаргях-ы иляхий: Аллаһнынъ назар эткени ер. 
Махшер мейданы — Къыямет куню бутюн инсанларнынъ 
эсап бермек ичюн топлангъанлары мейдан. 


6 






ХАДЖЫ МЕБРУР ВЕ УМРЕ 


хатырлатыр. Бутюн къуллар, Аллаһнынъ огюнде аджиз, 
мухтадж ве умютли бир шекильде аф беклерлер. Го- 
нъюллер ве козьлер, тевбе яшларынен сыланыр, Алла- 
һкъа нидже самимий ялварувлар юкселир. Аят дефтерле- 
ринде тер-темиз саифелер ачылыр ве Аллаһкъа, къалгъан 
омюрнинъ итаат узьре яшанаджагъына сёзлер берилир. 

Бойледже Арафат, санъки махшер кунюнинъ бир 
мисалини бизге косьтерир. Къыямет алларындан бир 
къысмы Арафатта яшаныр. Акъикъатен о ер, санъки 
къабирден турып инсаннынъ озь гунахларындан пеш- 
манлыкъ дуйып, озюни къуртармагъа тырышкъаныны, 
чаресизлик ичинде чырпынып Раббине гонъюльден 
ялвармасыны анъдырыр. Эки без парчасына орьтюли, 
башы ачыкъ, ялынаякъ, бутюн дюньявий рутбелерден 
союнмакъ алыдыр... 

Башкъа тарафтан Арафат, бизлерни эски хаты- 
раларгъа алып бара. Ясакъ мейвагъа якълашкъанлары 
ичюн Аллах Адем -алейхисселям-ны ве Ава анамызны 
дженнеттен чыкарып дюньяда бири-биринден узакъ, 
айры- айры ерлерге эндирди. Бойледже бири-бирине ас- 
рет къалдылар. 

Адем -алейхисселям- Азрети Мухаммед -саллал- 
лаху алейхи ве селлем-нинъ Аллаһ къатындаки шереф 
ве итибарыны анълап, Аллаһтан Пейгьамберимизнинъ 
урьметине афу истеди. Бу дуасы къабул олды ве Аллаһ 
Тааля онъа Мекке ёлуны косьтермеси ичюн бир мелек 
ёллады. Бу дуа берекетинен Джидде шеэринде яшагъан 
Ава анамыз да, башкъа бир мелек реберлигинде Адем 
-алейхисселям-гъа догъру ёлгъа чыкъты ве бир арефе 
куню экинди вакъты Арафат вадийсинде корюштилер. 
Агълаштылар ве текрар Аллаһтан афу тиледилер. 

Сонъсуз ихсан ве керем саиби Аллаһ, оларны ба- 
гъышлады. Бундан да башкъа, эр йыл айны кунь ве саат- 
те оларнынъ неслинден къыяметке къадар бу ерге келип. 

Аллахтан афу истегенлернинъ эписини багьышлайджа- 
гъыны да ваде этти. Хаджыларнынъ арефе куню Арафат- 
къа чыкъып, япкъан гунахларындан Аллахтан афу тиле- 
мелери бу икметке багълыдыр. 

Бундан сонъ, Адем -алейхисселям- ве Ава валиде- 
миз, Аллаһнынъ эмринен бугунь Мекке шеэри олгъан 
ерге ерлештилер. Бундан отьрю ве ильк мекян олувы 
себебинен Мекке шеэрининъ башкъа бир ады да «Ум- 
муль-Къура»дыр, «шеэрлернинъ анасы» деген мананы 
анълатыр. 

Зира Мекке - ватан, ренк, зенгинлик-факъирлик, 
кийим-къушам киби кечиджи ве нисбий фаркъларнынъ 
ёкъ олып, бутюн инангьанларнынъ Ислям къардаш- 
лыгъы ичинде тек бир миллет олгьаныны косьтерген 
акъикъатнынъ нумайышыдыр. О ерде эмир-мемур, зен- 
гин-факъир, джаиль-алим эп бир арада, айны урбалар 
ичинде, айны мейданда ве айны сафтадыр. О ер- фаний 
фаркълылыкълардан айрылып, кефенге сарылыр киби 
Раббине ялварма еридир. Къыяметнинъ о дешетли ман- 
зарасындан къоркъып, тюшюнмек еридир. 

О мубарек ерлер, эминлик, сеадет ве муаббет къу- 
чагьы, гонъюллерни джоштургьан, берекетлендирген 
ве рахметнен толдургьан Пейгъамберлер юртудыр. Ку- 
нюмизде, Ислам дюньясынынъ бутюн изтирапларына 
рагьмен о мубарек мекянларда хадж ве умре вакътында 
корюльген бирлик, къардашлыкъ ве муаббетлик - дюнья 
миллетлерининъ хаялыдыр. Бу миллетлер, фаркълы теш- 
килятлар къураракъ, бойле бирлик-бераберлик ве къар¬ 
дашлыкъ севиесине етишмеге тырышалар ама, бу хусус- 
та мувафакъиетке иришип оламайлар. Чюнки оларнынъ 
маддий вариетлерининъ янында маневий зайыфлыкъла- 
ры, сайысыз айрылыкъ, пахыллыкъ, душманлыкъ, зулум, 
акъсызлыкъ ве адалетсизлик ич бир заман эксик олма- 


макъта. 

МУЗДЕЛИФЕ ве КЪУРБАН 

Арафаттан сонъ сырамыз Музделифеге келе. Къу- 
ран-ы Керимде «эль-Мешаруль-Харам» оларакъ иша- 
рет этильген рахмет толу мекяндыр. Бу ерде Аллахнынъ 
буюклигини ве къудретини тюшюнип, пишкинлешкен 
инсан, дюньяны ве атта ахиретни биле артына атып, 
буюк бир муаббет ве теслимиет ичинде ялынъыз Аллаһ- 
къа ёнелишни огренюв еридир. 

Азрети Ибрахим-алейхисселям-нынъ Хакъкъа те- 
веккюль ве теслимиетини темсиль оларакъ кесильген 
къурбанлар, хаджыларнынъ гонъюль дерьяларында о 
юдже Пейгъамбернинъ дуйгьуларыны далгъаландыр- 
гъан бир рахмет ве хикмет эсинтисидир. Буны тюшюнип 
еткенлернинъ тиллеринден Халилюллахнынъ Къуран-ы 
Керимдеки шу сёзлери тёкюлир: 

«Мен ханиф оларакъ, юзюмни коклерни ве ерни 
ёкьтан яраткьан Аллаһкьа чевирдим ве мен мушриклер- 
ден дегилим.» (эль-Энам, 79) 

«Де ки: Шубесиз, меним намазым, къурбаным, 
аятым ве олюмим - эписи алемлернинь Рабби Аллаһ 
ичюндир. Онынь ортагъы ёкътыр. Манъа садедже 
бу әмир олунды ве мен мусульманларнынъ илькиси- 
ЙИМ.» (эль-Энам, 162-163) 

Азрети Ибрахим -алейхисселям-, Бабильден’ Шам- 
гъа* догьру кеткенде: 

«Мен Раббиме кетем. О манъа догъру ёлны косъ- 
тереджек. Раббим! Манъа салихлерден оладжакъ бир 
ЭВЛЯТ бер, деди.» (эс-Саффат, 99-100) 

Бу ерде, къальптен, яни ич алемден энъ юдже Дост- 
къа, Аллахкъа догъру япылгъан бир ёлджулыкъкъа иша- 
рет бар. 


7 Бабиль — Вавилон. 

8 Шам - Дамаск. 

Ает-и керименинъ девамында Азрети Исмаилнинъ 
мужделенмеси ве къурбан адисеси акъкъында бильги 
берилир: 

«Иште, 0 вакъытта биз оны акъыллы (тербиели) 
бир огъулнен мужделедик.» (эс-Саффат, 101) 

«Бабасынен берабер юрип кезеджек чагъына 
иришкенинен: Явруджыгъым! Руяда сени богъаз- 
лагъанымны корем; Бир тюшюн, не дерсинъ? деди. О 
да джевабен: Бабачыгъым! Әмир олунгъан шейинъни 
яп. Иншааллаһ, мени сабыр эткенлерден булурсынъ, 
деди.» (эс-Саффат, 102) 

«Эр экиси де теслим олып, оны ян узерине ят- 
къызгъанынен: Эй, Ибрахим! Руянъны керчеклеш- 
тирдинъ. Биз яхшыларны бойле мукяфатландырыр- 
мыз. Бу, акъикъатен, чокъ ачыкъ бир имтиан, дие 
сеслендик.» (эс-Саффат, 103-106) 

«Биз, огълуна бедель оларакъ, онъа буюк бир 
къурбан бердик. Арттан келеджеклер арасында онъа 
(яхшы бир нам) къалдырдыкъ: Ибрахимге селям! де- 
дик. Биз яхшыларны бойле мукяфатландырырмыз. 
Чюнки, 0, бизим му’мин къулларымыздандыр.» (эс- 
Саффат, 107-111) 


Азрети Ибрахим -алейхисселям- ханымы Хаджер 
иле огьлу Исмаил -алейхисселям-ны Меккеге кетирип 
быракъкъан сонъ, Саре валидемизнинъ янына къайтты. 
Арада бир оларны зиярет эте эди. Бир сеферинде Мек- 
кеде бир тюш корьди. Тюшюнде Исмаил -алейхиссе¬ 
лям-ны къурбан эте эди. Ибрахим -алейхисселям- бу руя 
шейтанданмы, Аллахтанмы деп шубеленди. Анджакъ бу 
тюш учь кунь девам этти. Бу куньлер, хадж мевсимининъ 
теврие’, арефе ве байрамнынъ биринджи куню эди. 

Бир риваетте Ибрахим -алейхисселям-: 


О 


9 Теврие куню — Зильхидже айынынъ секизинджи куню. 

«Аллаһ манъа бир огъул берсе, оны къурбан эте- 
джем!»-деди. Иште бу сёзю себебинен Аллах оны сына¬ 
ды. 

Раббисинден кельген иляхий әмир узьре Ибрахим 
-алейхисселям- Хаджер валидемизге, огьлу Исмаилни 
ювундырмасыны ве гузель къокъулар сюртмесини рид- 
жа этти. Оны бир достуна алып бараджагьыны сёйледи. 
Азрети Исмаилге де янына бир йип ве пычакъ алмасыны 
сёйледи ве: 

«Огьлум, Аллаһ ризасы ичюн къурбан кеседжем!» 
- деди. 

Минагъа догъру ёл алмагьа башладылар. Бу сырада 
шейтан, инсан шеклине кирип Хаджер анамызнынъ яны¬ 
на кельди ве Онъа: 

«Ибрахим огьлуны не ерге алып кете, билесинъ- 
ми?», - деди. 

Ода: 

«Достуна алып кете», - джевабыны берди. 

Шейтан: 

«Хайыр, оны соймагъа алып кете», - деди. 

Хаджер валидемиз: 

«О, огьлуны чокъ север!», - деп джевап берди. 

Шейтан девам этип: 

«Аллаһ әмир әткени ичюн сояджакъ әкен!», - дейин- 
дже Хаджер валидемиз: 

«Әгер Аллаһ -джелле джелялюху- әмир әтти исе гу¬ 
зель бир шейдир. Онъа тевеккуль әтермиз», - деди. 

Шейтан, Хаджер валидемизни къандырамагъан 
сонъ Исмаил -алейхисселям-нынъ янына кетти. Бу сефер 
де Ондан сорады: 

«Бабанъ сени не ерге алып кете, билесинъми?» 

Исмаил -алейхисселям-: 

«Раббимизнинъ әмирини ерине кетирмеге», - деди. 

Шейтан: 

«Билесинъ ки, сени соймагъа алып кете!», - деп вес- 
весе берди. 

- 






ХАДЖЫ МЕБРУР ВЕ УМРЕ 


Бунынъ узерине Азрети Исмаил: 

«Деф ол, лянетли шайтан! Биз, Раббимизнинъ эмри- 
ни севе - севе ерине кетирирмиз!», - деп джевап берди ве 
шейтанны къувды. Онъа таш атты. 

Шейтан, Исмаил -алейхисселям-ны да къандырама- 
ды. Бу сефер Ибрахим -алейхисселям-гъа дёнди: 

«Эй къарт! Огьлунъы не ерге алып кетесинъ? Шей¬ 
тан сени руянъда къандырды! О тюшлер шейтаний эди.», 

- деди. 

Ибрахим -алейхисселям-: 

«Сен шейтансынъ! Аман янымыздан узакълаш!», 

- деди. 

Элине едишер таш алды ве шейтангьа учь ерде таш 

атты. 

Хадж эснасында, къыяметке къадар шарт оларакъ 
девам этеджек олгьан шейтангьа таш атма, бу шекильде 
башлады. Бу ал, оларнынъ тевеккуль ве теслимиетлери- 
нинъ бир нишанеси оларакъ Мухаммед умметине нумю- 
не олды. 

Азрети Ибрахим, огьлу Азрети Исмаилни къурбан 
этмеге алып кеткенде коктеки мелеклер эйеджанланды- 
лар. Айрет иле: 

«Субханаллах! Бир Пейгъамбер башкъа бир Пей- 
гьамберни къурбан этмеге алып кете!», - дедилер. 

Ибрахим -алейхисселям- огьлу Азрети Исмаилге бу 
ишнинь акъикъатыны аньлатты: 

«Эй огълум, тюшюмде сени къурбан этмем әмир 
этильди.деди. 

Исмаил -алейхисселям-: 

«Бабачыгъым, буны санъа Аллаһ әмир эттими?»- 
деп сорады. 

Ибрахим -алейхисселям-: 

«Эбет!» - деди. 

Бунынъ узерине Исмаил -алейхисселям-: 
«Бабачыгъым! О заман сен әмир этильген шейни яп! 
Иншааллах, мен сабыр эткенлерден олурым!» - деди. 





ХАДЖЫ МЕБРУР ВЕ УМРЕ 


Джаныны феда этмеге азыр олгьаныны бильдирди. 
О сырада Исмаил -алейхисселям- даа еди я да он учь ят¬ 
ларында эди. 

Риваетке коре Джебраиль -алейхисселям- эеджан- 
ланып, зорнен етишкени учь вакъиа олгьан эди. Ибрахим 
-алейхисселям-нынъ огълу Исмаилни къурбан этмек узь- 
ре пычакъны богъазына даядыгьы ан булардан бири эди. 
Джебраиль -алейхисселям- пычакъны токъаллаштырды. 
Аллаһ Таалягьа там манасынен теслим олгъанлары ичюн, 
Аллаһ бир лютф оларакъ дженнеттен бир къочкъар къур¬ 
бан этильмеси ичюн ёллады. Бойледже, текбирлернен о 
къочкъарны къурбан эттилер. 

О заман, къурбан кесмектен асыл макъсат, бу ади- 
селерни тюшюнип иляхий икметлерден насип алмакъ, 
Аллаһкъа теслимиет косьтермек ве такъва иле къуллукъ 
этмеге тырышмакътыр. Аллаһ буюрыр: 

«(Къурбанларнынъ) не этлери, не де къанлары 
Аллаһкъа етишир; факъат Онъа садедже (ялынъыз) 
сизинъ такъванъыз етишир...» (эль-Хадж, 37) 

Дигер тарафтан хаджда къурбан кесильген сонъ 
сачларнынъ тыраш этильмесининъ де айры бир икмети 
бар. Ислямдан эвель, бир кимсе къулуны урриетке къа- 
вуштырса, сачларыны устра иле тыраш эте эди. Бу да, 
онынъ къул олгъаныны косьтерген бир ишарет ола эди. 
Хадж эснасындаки тыраш да инсаннынъ Аллаһнынъ да- 
имий къулу олгъаныны къабул ве итираф этмесидир. Бу 
тырашнен кендимизни Аллаһкъа адар ве Онъа теслим 
олурмыз. 


МИНА ве ШЕЙТАНГЪА ТАШ АТ- 
МАКЪ 


Мина Азрети Ибрахим ве Азрети Исмаилнинъ 
шейтангъа таш атып, онъа къаршы музаффер олувлары, 
къулнынъ эр заман Раббине таянмасы ве теслим олмасы 

- 

керек олгьаныны телькъин эткен мубарек бир мекян- 
дыр. 

Шейтангъа таш атмакъ да, башта ичтеки шейтан- 
ны ташкъа тутмакънен башлар. Хаджнынъ бир рюкню 
олгьан шейтангъа таш атылмасы да, Азрети Ибрахим, 
Азрети Исмаил ве Хаджер валидемизнинъ шейтанны 
къувып, ташламаларынынъ бир катырасыдыр. 

Таш атмакъ - тельин, яни лянетлеме манасындадыр. 
Зира о девирде лянетлеме, таш атмакънен япыла эди. Бу 
себепле шейтангъа «раджим» яни таш атыларакъ лянет- 
ленген денильмекте. 

Шуны да сёйлемек керек ки, ерден алынып атыл- 
гъан таш, гунахкъа атылгъан таштыр. Ниет - Аллаһнынъ 
ризасына етмектир. Бу себепле Расулуллах -саллаллаху 
алейхи ве селлем- шойле буюрды: 

«(Шейтан)гъа таш апшакь ве Сафа иле Мерве 
арасында сай япмакъ, анджакь Аллаһны аньмакь ичюн 
әмир этильди.» (Тирмизи, Хадж, 64/902) 

Кене чакъыл ташларыны атмакътан макъсад, шей¬ 
танны ашаламакътыр. Чюнки о, Азрети Адемни топракъ- 
тан яратылды деп кучюксинди, озюни атештен яратылды 
деп гъурурланды. Аллаһ да оны ашаламакъ ичюн, бу 
уфакъ таш данелеринен ташлатмакътадыр. 

Бу ерда шейтангъа таш атылмасынен барыладжакъ 
шуур ве хассаслыкъ, яшайышымызнынъ тамамыны зий- 
нетлемели. Шейтаннынъ къальпке берген весвеселери; 



«Ташларнен къувулгъан шейтаннынъ шеррин- 
ден Аллаһкъа сыгъынырым.» ифадесинен ёкъ этиль- 
меси керек. Бойледже, сонъ нефеске къадар, эр фырсатта 
шейтанны ташламакъ зарурдыр. Аллаһ буюрыр: 

«Әгер шейтандан кельген яман бир тюшюндже сени 
тюртеджек исе, аман Аллаһкъа сыгъын!..» (Фуссилет, 36) 








ХАДЖЫ МЕБРУР ВЕ УМРЕ 


Нетиджеде шейтанны ташкъа тутмакъ, оны лянет- 
лемек ве гонъюлни гъафлет ве весвеседен узакъ тутын, 
Аллаһкъа ёнельмектир. 

Хадж ве умре ибадетини япкъанда да шу тюшюн- 
джени акъылдан чыкармамакъ керек: 

Хырсыз, къуюмджы тюкяны бар олгъанда эски- 
джининъ тюкянына кирмез. Чюнки къыйметли зий- 
нетлер къуюмджы тюкянында олур. Ибадет эткен бир 
мумин иле ибадеттен узакъ бир инсан да бунъа бензер. 
Инсанларны догъру ёлдан къайтаргъан шейтан, ибадет 
эткенлернинъ пешинден даа чокъ чапар. Бунынъ ичюн 
хадж ве умреге ниетленген бир кишиге даа чокъ уджюм 
этер. Бу себепнен хадж япаджакъ инсан башта «сабыр» 
силясынен зийнетленмелидир. Зира хадж, дигер ибадет- 
лерден фаркълы бир ибадеттир. Шекиль бакъымындан 
къолай корюнир, анджакъ энъ зор ибадетлерден бири- 
дир. Бунынъ ичюн, ниет эткенде: 

«Аллаһым! Оны манъа къолайлаштыр!..» ифадеси 
ер алмакъта. 

Хадж ве умреде: 





«Буюр Аллахыми Санъа кельдим! Сенинь эмринье 
уяракь кельдим. Сенинь ич бир ортагьынь ёкътыр. Эм¬ 
ринье итаат этерек кельдим буюр Аллахым! Хстд ве ни- 
мет Саньа аиттир. Мульк те Сениньдир. Сенинь ич бир 
ортагьынь ёкьтыр.» 

диерек гонъюллер Аллахкъа сыгъынырлар, Раб- 
лерининъ даветине кельгенлерини тасдыкъларлар ве 
Онынъ салтанатында Ондан башка танъры олмагъаныны 
къабул этерлер. Бойледже, шейтаннынъ ве озь арзулары- 
нынъ пешинден кетмейджегине сёз бергенлердир. 

Муминге тюшкен вазифе, шейтаннынъ бутюн ту- 
закъларына къаршы уяныкъ олмакътыр. Бу мешакъкъат- 
лы ёлджулыкъ эснасында мейдангъа келеджек къыйын- 
джылыкълар къаршысында вазгечмемек, сабыр этмек ве 
бунынъ имтиан олгьаныны билип, хадж ве умре ибадети- 
ни тамамламакътыр. 


«САФА» ВЕ «МЕРВЕ» ТЁПЕЛЕРИ ВЕ 
СА'Й 


Сафа ве Мерве тёпелери - Исмаил -алейхиссе- 
лям-нынъ анасы Азрети Хаджернинъ къоркъу ве эеджан 
ичинде сув тапмакъ ичюн чапкъалап тургьан эки тёпе- 
дир. Бу себепнен Сафа иле Мерве тёпелери арасында ке- 
тип кельмек, инсаннынъ Аллаһкъа буюк бир самимиет 
ве аджизлик итирафы ичинде сыгъынмасыдыр. Бунынъ 
ичюн Са’й - хадж ибадетининъ әсасыдыр. 

Аллаһ, бу эки тепенинъ эмиетини шойле ифаде бу- 

юра: 



«Шубе ёкъ ки, Сафа иле Мерве Аллаһнынъ 
къойгъан нишанларындандыр...» (эль-Бакара, 158) 

Муминлер, Аллаһнынъ нишанларгъа нисбетен на- 
сыл тавыр тутмасы керек олгъаныны Раббимиз шойле 
беян буюрмакъта: 

«...Эр КИМ Аллаһнынъ нишанларына сайгъы 
косьтерир исе, шубесиз, бу, къальплернинъ такъва- 
Сындандыр.» (эль-Хадж, 32) 

КЯБЕ-И МУАЗЗАМА 


Кябе-и Муаззама - Муминлернинъ къыбласыдыр. 
Аллаһнынъ Къуран-ы Керимде: «...Седжде эт ве якъ- 
лаш!» (эль-Алякъ, 19) деп эмр эткени намаз ибадетинде 
дёнеджегимиз истикъаметтир. Айны заманда бутюн 
мусульманларнынъ топлуджа чевирильгенлери нокъта, 
Ислям дюньясынынъ набызынынъ аткъан еридир. 

Аллаһ инсаннынъ къальбине иляхий сырларыны 
насыл аян этсе, ьсяинаттаки сырларыны аян эткен ер де 
ЬСябедир. Яни ьсяинат ичинде ЬСябе, инсан вуджутында 
къальп кибидир. Бу себепнен хадж ибадети, Кябенинъ 
буюклигини анълап, хулюс юрекнен япылмасы керек. 

Бейтуллах, яни Аллаһнынъ эви оларакъ билинген 
Кябе, Адем -алейхисселям-дан башлап мукъаддес иба- 
дет ери сайылмакъта. Эвельден берли кучю еткенлерге 
ЬСябеге барып хадж этмелери фарз олгьаны шу ает-и ке- 
римелерде бильдирильгендир: 

«Шубесиз, алемлерге берекет ве хидает чокъ- 
рагъы оларакъ, инсанлар ичюн къурулгъан ильк эв 
(мабет) - Меккедеки (Кябе)дир. 

О ерде ап-ачыкъ нишанелер, (айрыджа) Ибра- 
химнинь макъамы бардыр. О ерге киртен эп ниетте 
олур. Ёлуна кучю еткенлернинь о эвни хадж этюви 
- Аллаһнынъ инсанлар узеринде бир акъкъыдыр. 
Ким инкяр этсе, билъмели ки, Аллаһ бутюн алемлер- 
ден мустатънийдир.» (Ал-и Имран, 96-97) 

Кабе-и Муаззамада, «Макъам-ы Ибрахим»'” - Ха- 
лилуллах Ибрахим -алейхисселям-нынъ макъамы бар. 
Аллаһ, хадж я да умре япкъан муминлерге, онынъ аякъ 
излерининъ олгъаны о мубарек ерде юрюмекни ве онынъ 
макъамынынъ аркъасында таваф намазыны къылмакъны 
әмир этмектедир. 


10 Макъам-ы Ибрахим - Ибрахим -алейхисселям-нынъ 
Кябени къургъанда я да инсанларны аджылыкъкъа давет 
эткенде устюнде тургъан таш. 

- 

ЬСябени таваф эткенде селям берип урьметнен 
опюльген «Хаджер-и Эсвед»” де, Аллаһнынъ эмирине 
итаат ве къуллукъ этиледжегине даир сёз берильген ма- 
къамдыр. Оны селямламакъ, бутюн нефсаний истеклер- 
ден ве шейтангьа уймакътан озюни чекмеге сёз бермек- 
тир. 

Хаджер-и Эсвед, тавафнынъ башланмасыны ве 
екюнленмесини косьтерген бир ишареттир. ЬСябенинъ 
бугуньге къадар аман-аман бутюн ташлары денъишти. 
Факъат Хаджер-и Эсвед ич денъишмеди ве кунюмиз- 
ге къадар кельди. Оны, башта Пейгъамберлер Султаны 
Эфендимиз -алейхиссаляту весселям- олмакъ узьре ни- 
дже мубарек дудакълар опьти, нидже мубарек эллер онъа 
токъунды. Бойледже о, гонъюллеримизге севги ве муаб- 
бет берди ве юдже ерге саип олды. 

Къыскъасы, ЬСябе - иляхий Аршнынъ'^ дюньяда 
кольгеси, рахмет ве берекет менбасыдыр. Аллаһнынъ 
рахмет ве магъфирет сыфатларынынъ буюк бир кузьгю- 
сидир. Гонъюллерни айдынлаткъан кунеш кибидир. 

ЬСябенинъ япылмасы акъкъындаки риваетлерге коре, 
Азрети Адем иле Ава анамыз, дженнеттен чыкъарылгъан 
сонъ Арафатта бир бирине къавуштылар, сонъра берабер 
ЬСябе булунгъан ерге догъру кеттилер. Адем -алейхиссе- 
лям- бу къавушмагъа шукюр япмакъ ичюн Раббине иба- 
дет этмеге истеди. Дженнетте экенде, әтрафында таваф 
этип, ибадет эткен нурдан яратылгъан терекнинъ озюне 
текрар берильмесини истеди. Бу истек узьре о ерде нур¬ 
дан бир терек корюнди. Азрети Адем де онынъ әтрафын¬ 
да таваф әтип, Аллаһкъа ибадет этмеге башлады. 

11 Хаджер-и Эсвед — Кябе диварында 1 сумюшнен черчеве- 
ленген къара таш. 

12 Аллаһнынъ Аршы - 1. Юксеклиги ве буюклиги себеби- 
нен бутюн варлыкъларны ичине алгъан шей. 2. Аллаһнынъ 
къудрет ве азаметининъ корюнгени докъузынджы къат 
кок, кокнинъ энъ юксек къаты. 

- 

Бу нурлу терек, Азрети Шит'^ -алейхисселям- зама¬ 
нында гьайып ола, еринде къара бир таш къала. Бунынъ 
узерине Азрети Шит, онынъ ерине таштан, дёрткоше бир 
бина къурды ве о къара ташны бинанынъ бир кошесине 
ерлештирди. Иште, бугунь Хаджер-и Эсвед адынен бел- 
ли олгьан къара таш, о таштыр. 

Нух Туфаны эснасында бу бина, узун бир муддет 
къумлар астында къалды. Азрети Ибрахим -алейхиссе¬ 
лям-, Аллаһнынъ эмири иле Кябе булунгъан ерге кетти, 
огълу Исмаил -алейхисселям-ны ве анасы Хаджерни о 
ерге ерлештирди. Бир заман кечкен сонъ, Исмаил -алей¬ 
хисселям- иле берабер Аллаһнынъ эмиринен ЬСябенинъ 
ерини къаздылар. Азрети Шит тарафындан япылгъан 
бинанынъ темеллерини таптылар ве о темеллер узерине 
Кябе-и Муаззаманы инша эттилер. 

Ибрахим -алейхисселям- Кябени къурып битирген 
сонъ Аллаһкъа шойле дуа этти: 

«...Эй, Раббим! Бу ерни ишанчлы бир шеэр яп, 
халкъындан Аллаһкъа ве ахирет кунюне инангъан- 
ларны чешит мейваларнен бесле!..» (эль-Бакара, 126) 

Ибрахим -алейхисселям-нынъ бу дуасынынъ бере- 
кетинен Меккеде иман тадынен агъыз тады ич ичедир. 

ЬСябенинъ тамири ве къурулышы аша-юкъары он 
бир дефадыр: 

Биринджиси мелеклер тарафындан, экинджиси 
Адем -алейхисселям-, учюнджиси Шит -алейхисселям, 
дёртюнджиси Ибрахим -алейхисселям-, бешинджиси 
Амалика къабилеси, алтынджысы Джурхумилер, един- 
джиси Къусай, секизинджиси Къурейш, докъузынджы- 
сы асхаб-ы кирамдан Абдуллах бин Зубейр, онынджысы 
Хаджадж ве он биринджиси де Османлы султаны IV. Му- 
рад Хан тарафындан къурулды. 

Османлы девлети Кябе-и Муаззаманы буюк эдеп- 
нен тамир этти. Шойле ки: 


13 Азрети Шит — Адем -алейхисселям-нынъ торуны. Бир 
пейгъамбер. 

Султан 1Ү-джи Мурад девринде бир сельден сонъ 
ЬСябенинъ эки дивары чёкти. Бунынъ узерине тамир 
ичюн Мимар Ридван Агъа Меккеге ёлланылды. Чёккен 
ерлерини тесбит эткен Ридван Агъа, 1Сябе-и Муаззама 
акъкъында «йыкъылма ве чёкме» киби сёзлер къуллан- 
майып, эдепке уйгьун оларакъ шойле деди: 

«Кябетуллахнынъ шу-шу къысымлары седжде- 
ге къапанды.» 

Буйдан башкъа, тамир эснасында да иншаат ичюн 
керекли шейлерни ташыгьан айванлар о мубарек мекян- 
ларны кирлетмесин деп бир такъым тедбирлер алынды. 


ЭДЖЕЛЬ КЕЛЬМЕДЕН... 

Акъылымызда тутмамыз керек ки, аят инсангъа 
бир кере махсус оларакъ берильген ниметтир. Олюм де, 
Аллаһнынъ бутюн махлюкъат ичюн къойгъан зарур бир 
къанундыр. Олюмнинъ заманы, дакъикъасына къадар, 
нефес сайысына къадар тайин этильген ве укюмге багъ- 
лангъандыр. 

Эджель не илери, не де кери кетмез, бир ан биле не 
огге я да арткъа алынамаз. Эджельден къачкъанлар он- 
дан ич бир кере къуртулмадылар. 

Бунынъ ичюн хадж ибадетини ерине кетиргенлер, 
бу керчекни эйи тюшюнип бу буюк ибадетни джан го- 
нъюльден, хулюс юрекнен япмалары керек. Зира омюр 
сонъуна эргенде пешманлыкъ бир файда бермейджек. 
О алда кучюмиз даа элимизде олгъанда, Раббимизнинъ 
әмир эткени бу буюк хадж ибадетине эмиет косьтерип, 
ильк фырсатта бу борджумызны ерине кетирмемиз ке¬ 
рек. Акси алда Азрети Пейгъамбер -саллаллаху алейхи 
ве селлем-нинъ хатырлатмасы пек мудхиш ве коркъуты- 
джыдыр: 

«Бир кшгсе, аш, сув ве минеджек айваны масрафла- 
рына саип олып да Бейтуллахкьа кетмек мумкюн экенде 

хадж эпшесе, онынъ еудий я да христиан оларакь ольме- 
сине ич бир маниа ёкътыр!» (Тирмизи, Хадж, 3) 

Пейгъамберимизнинъ бу хатырлатмасы, хаджнынъ 
бутюн шартларыны ортагьа къоймакъта. Бу ибадетке 
кереги киби эмиет бермегенлер насыл дешетли гъайып 
ичинде оладжакъларыны ап-ачыкъ косьтермекте. Демек 
ки алы, вакъыты еринде олгъан муминлер хадж ибаде- 
тине гъафлет къалмалары пек буюк гъайып!.. 

Имкяны олгъан эр мумин омюринде бир дефа хадж 
этмеси фарздыр. Текрар-текрар хадж этмек исе мустехаб, 
яни макъталгъан бир арекеттир ве севабы чокъ буюктир. 

Бу себептен Аллаһ Расули -саллаллаху алейхи ве 
селлем- шойле буюрды: 

«Хадж ше умрени арт-арткьа япмакъ, омюрни ве 
рызыкьны арттырыр, факьирликни ве гунахны, кёрю- 
гъюн демирдеки тотны алгъаны киби алып атар.» (Ах¬ 
мед, Ш, 446-447) 

Башкъа бир хадисте шойле буйрулмакъта: 

«Аллаһ Тааля буюра: Мен бир кьулума сагълыгъыны 
ве рызкьыны да бол берсем, о да эр дёрт сенеде Маньа 
кельмесе (яни хадж я даумре этмесе) о кимсе керчектен 
артта кьалгьанлардандыр.» (Хейсеми, III, 206) 

Фарз олгъан хадждан башкъа япылгъан умрелерге 
ёнельтильген джаильдже тенкъид, -Аллаһ къорчаласын- 
Аллаһнынъ юкъарыдаки сёзюне тере тюшип, инсанны 
куфюрге алып бармасы мумкюндир. Бу сёзлер, темель- 
сиз джаиллик себебинен сёйленмекте, иман ве ибадет- 
нинъ акъикъий зевкъ ве лезетинден узакълашкъан къара 
ифаделеридир. 

Акъикъатен фарз ибадетлерден башкъа япылгъан 
нафиле ибадетлер, сеадет асырындан''* берли буюк бир 
иман джошкъунлыгъы ичинде япыла кельди. Мисаль 

14 Сеадет аеыры — Пейгъамбер эфендимизнинъ асхабынен 
бирликте яшагъаны, фазилет ве сеадет аеры. 

оларакъ, Имамы Азам Эбу Ханифенинъ 55 кере хадж 
эткени бизим ичюн бу хусуста бир орьнектир. Имамы 
Азам Эбу Ханифе, сайысыз талебеси ве бир чокъ ишле- 
рине рагьмен, вакъытынынъ учте бирини хадж сеферине 
айыра эди. О девирдеки шартлар ичинде, деве иле Багъ- 
даттан Мекке-и Мукерреме ве Медине-и Муневверени 
зиярет этменинъ не къадар къыйын бир ёлджулыкъ ол- 
гьаныны тюшюнмек керек. Аллаһнынъ базы къуллары 
башкъа ич бир ерде олмагьан о маневий аваны Харамейнде'’ 
аладжакъларыны бильгенлери ичюн, эр фырсатта хадж- 
гьа кетмекни ве Расулуллах -саллаллаху алейхи ве сел- 
лем-ни зиярет этмекни буюк гьанимет бильдилер. 

Зира буюк бир иман эеджаны ичинде япылгъан на- 
филе ибадетлер, къулнынъ Аллаһкъа якъынлашмасына 
ярдымджы олур. Рухны теренлештирир. Аллаһ, бойле 
мумин къулларынынъ корьген козю, эшиткен къулагьы 
олур. Яни оларнынъ корьмелери, эшитмелери, тюшюн- 
мелери ве ифаделери Аллахнынъ рызасына уйгъун олур. 


ТЕВЕККУЛЬ!^ ВЕ ТЕСЛИМИЕТ1" 


Хадж ибадети инсан гонъюлини хассас япар. Чюнки 
Бейтуллах, Ибрахим -алейхисселям- ве къорантасынынъ 
Аллахкъа таянмакънынъ ве Аллахнынъ эмрине теслим 
олмакънынъ хатыралары иле толу бир мекяндыр. Тевек- 
куль, теслимиет ве хадж келимелери эшитилиндже Ибра¬ 
хим -алейхисселям- ве Исмаил -алейхисселям- хатырла- 
ныр. Бунынъ ичюн хадж эснасында ерине кетирильген 



15 Харамейн — месджид-и Харам (Кябе), месджид-и Небевий 
ве әтрафлары. 

16 Тевеккуль — Аллаһкъа таянмакъ, Онъа ишанмакъ. Эльден 
кельгенни япып нетиджени Аллаһтан беклемек. 

17 Теслимиет - Аллаһнынъ эмрине теслим олмакъ, бойсу- 
нув. 

пек чокъ мерасим, бу эки буюк пейгьамбернинъ ихласла¬ 
ры берекетинен ьсььиметке ьсьадар текрарланаджакь бирер 
амел-и салихтир. 

Тевеккуль - таянмакъ, ишанмакъ, векиль тутмакъ 
ве векилге ишанмакъ маналарына келир. Тасаввуф или- 
минде исе Тевеккуль - гонъюлини Аллаһкъа адагъан ве 
Аллах севгисинен толу олгъан кимсенинъ ялынъыз Онъа 
таянмасы ве Онъа сыгъынмасыдыр. 

Аллаһ, Муса -алейхисселям-дан элиндеки асасы¬ 
ны сорады, сонъра; «Ат оны элинъден!» дие әмир этти. 
Чюнки аса, Онынъ Раббине олгъан тевеккулини кольге- 
лей эди. 

Ает-и керимелерде шойле буйурыла: 

«...Инангъанлар анджакъ Аллаһкъа тевеккуль 
Этсинлер!» (Ибрахим, 11; эт-Тевбе, 51) 

«...Этер муминлер исенъиз, ялынъыз Аллаһкъа 
тевеккуль этинъ!» (эль-Маиде, 23) 

«...Ким Аллаһкъа тевеккуль этсе, Аллаһ онъа 
етер!..» (эт-Талакъ, 3) 

Хадис-и шерифте де: 

«Әгер сиз акъкьынен тевеккуль эте бильсеньиз, 
саба кьарынлары ач (оларакъ чыкьып), акъшам токъ 
(оларакъ къайткьан) къушлар киби (Аллаһ тарафындан) 
рызыкьланырсынъыз!» (Тирмизи, Зюхд, 33) буюрыла. 

Тевеккуль - тедбирлерни бир кенаргъа атмакъ де- 
гиль, аксине оларны ерине кетирип, Аллаһкъа сыгъын- 
макътыр. 

Аллаһ Тааля буюрыр: 

«...Иш акъкъында оларнен акъыл таныш. Къа- 
рарыны бертен сонъ да, ялынъыз Аллаһкъа таянып 
ишан. Чюнки, Аллаһ Онъа таянып ишангъанларны 
Север.» (Ал-иИмран, 159) 

Муминлернинъ эки джианда, дюньяда ве ахиретте 
де ярдымджылары Аллаһтыр. Ким Онъа тевеккуль этсе. 

Аллаһ онъа етерлидир. Эм шахсий, эм ичтимаий саада 
керчек сеадет, ялынъыз Аллаһкъа ёнельмекте, Ондан яр¬ 
дым истемекте ве Онъа тевеккуль этмектедир. 

Теслимиет - се-ли-ме фиилинден келир. Боюн 
эгмек, башына кельген адиселерни итиразсыз къабул эт- 
мек ве селяметке чыкъмакъ манасына келир. 

Риваетлерге коре Ибрахим -алейхисселям-нынъ 
къальбинде Аллаһтан башкъа ич бир шейге ер ёкъ эди. 
Бунынъ ичюн Аллаһ, онъа Халилюллах деди, яни оны 
дост къабул этти. 

Мелеклер: 

«Я Рабби! Ибрахимнинъ джаны, эвляды ве малы 
бар! Насыл санъа дост олур?!.»- дедилер. 

Аллаһ Тааля да, Онынъ учь ерде итираз этмейип 
теслимиет косьтергени ичюн оны дост къабул эткенини 
мелеклерге сёйледи. Аллаһнынъ бу имтианлары ве не- 
тиджелери, къыяметке къадар мусульманларгъа мисаль 
оладжакъ. 

Биринджи имтиан: Ибрахим -алейхисселям- атешке 
атыладжагъы заман мелеклер ярдымгъа кельдилер. Ан- 
джакъ О: 

«-Сизге ихтияджым ёкъ!.. Атешке янмакъ кучюни 
КИМ бермекте?» деди ве «Аллаһ не гузель векильдир!» 
деп Раббине сыгъынды. 

Аллах Онынъ бу теслимиетине мукяфат оларакъ 
атешке: 

«Эй атеш! Ибрахимге салкъынлыкъ ве селямет 
ол!»- (эль-Энбия, 69) буюрды. 

Экинджи имтиан: Джебраиль -алейхисселям-нынъ 
Аллаһны учь дефа зикр этмесинен, Ибрахим -алейхиссе¬ 
лям- бутюн малыны онъа берди ве: 

«Ал, эписини алып кет!»- деди. 

Учюнджи имтиан; Ибрахим -алейхисселям- гъа 
эвляды Исмаилни къурбан этмеси әмир этильди. О, Ал- 

лаһнынъ эмирине теслимиет косьтерди ве бу имтианны 
кечти. 

Керчек къуллукъ - теслимиеттир. Аллаһ -джелле 
джелалюху- кендисинден башкъасына къуллукъ этиль- 
месини истемез. 

Теслимиет - муаббетке таянгъан итаат ишидир. Бу 
итаат ве теслимиет берекетинен Ибрахим -алейхиссе- 
лям-гъа джаны, малы ве эвляды, юдже Раббининъ ёлунда 
маниа олмады. Хадж ибадети, Онынъ Раббине тевеккуль 
ве теслимиетининъ гузель бир темсилидир. 

Ибрахим -алейхисселям- шойле демекте: 

«...Мен алемлернинъ Раббине теслим олдым!» 

(эль-Бакъара, 131) 

Хадж - Азрети Ибрахим ве Азрети Исмаил -алей- 
химесселям-нынъ тевеккуль ве теслимиет косьтерювле- 
рининъ темсилидир. Инсаний сыфатлардан къуртулып 
магъфирет, теслимиет ве тевеккуль авасына кирмектир. 
Хадж - муаббет толу бир къуллукънынъ косьтерилюви- 
дир. 

Хадж ибадети бизге шуны косьтермекте ки, инсан 
гунахларындан, анджакъ ялварыш, тевеккуль ве тесли¬ 
миет толу къальпнен япылгъан ибадетлернинъ берекети¬ 
нен темизленир. 

Дигер тарафтан, хадж ве умре ичюн ёлгъа чыкъ- 
къанлар, тевеккуль ве теслимиет хусусларыны догъру 
анъламалары керек. Маддий ве маневий ёл азырлыкъ- 
ларыны эйи япмалары керек. Чюнки Йеменден кельген 
базы кимселер хадж ичюн Меккеге кельгенде: «Биз Ал- 
лаһкъа тевеккуль этемиз!» деп азырлыкъ япмадан ёлгъа 
чыкътылар. Меккеге кельгенлери заман да ачлыкътан ти- 
лендилер. Бунынъ узерине шу ает-и кериме эндирильди: 

«...Ахирет ичюн азыкъ топланъ. Билинъ ки, 
азыкънынъ энъ хайырлысы такъвадыр. Эй, акъыл 
саиплери! Менден (эмирлериме къаршы келювден) 
Сакъынынъ.» (эль-Бакъара, 197) 

Ает-и керимеден анълашылгъаны киби, эм маддий 
азыкъ, эм де ондан даа муим маневий азыкъ о мубарек 





ХАДЖЫ МЕБРУР ВЕ УМРЕ 


топракъларда къазанылмакъта. Эльбетте ки, бу мане- 
вий азыкъ ялынъыз «такъва» дереджесине эрген селим 
къальп саиплерине насип олур. Зира Аллаһнынъ ах- 
лякъы иле ахлякъланмакънынъ энъ табиий нетиджеле- 
ринден бири де, такъва иле толу кениш бир гонъюльге 
саип олмакътыр. 


МАКЪБУЛ ВЕ МЕБРУР ХАДЖ ве УМРЕ 
ИЧЮН КЕРЕК ОЛГЪАН МАНЕВИЙ ОЛБ- 
ЧЮЛЕР 

Аллаһ къатында хадж ве умренинъ макъбуль ве 
мебрур (хайырлы, бегенильген ибадет) олмасы ичюн 
шу ольчюлерге риает этильмеси керек: 

1. Хадж ве умреге юректен, ихляс иле ниет этип, 
башкъа бутюн ниет ве арекетлерден вазгечмек: 

Аллаһнынъ ризасыны ве лютфини къазанмакъ 
ичюн, хадж ве умре ибадетине темиз юректен ниет эт- 
кенде, ичимизде бутюн нефсаний анълашмалардан ве 
бешерий зайыфлыкълардан вазгечмемиз керек. О муба- 
рек топракъларда кяинат китабыны окъумакъ ве маневий 
денъишмек лязим. Хадж ве умрени бойле бир анълайыш 
ичинде япкъанлар, иляхий рахмет ве берекетке наиль 
олурлар, иляхий сыр ве икметлер сарайына мусафир 
олурлар. Буйдан сонъра: 

2. Ихрам'*ны киймек ичюн бутюн урбалары- 
мызны чыкъартъанымыз заман Аллахтан башкъа эр 
шейни де юретимизден чыкъармакъ: 

Аллаһ ризасына уйгъун хадж ве умреге гонъюльден 
япылгъан ниеттен сонъ ихляс ве самимиетнинъ нумайы- 
шы оларакъ ихрам кийгенде, ялынъыз корюнген урбалар- 




18 Ихрам - 1. Эки парча къумаштан ибарет аджылыкъ урба- 
сы. 2. Базы элял шейлернинъ ихрамлы экенде харам олма¬ 
сы (авланмакъ, от къопармакъ, траш олмакъ киби). 

дан дегиль, ичимиздеки сервет, шурет, макъам ве мевкъ 
севгисинден да къуртулып, такъва урбасына бурюнмек 
керек олур. Аллаһ: 

«Ич дюньясыны темизлеген сеадетке эрди.» (эш- 
Шемс, 9) буюра. 

О мукъаддес ерлерде гонъюльни Аллаһкъа багьлап, 
дюньялыкъ ишлернен мешгъуль олмакътан ве пек керек 
олмадан базарларны кезмектен сакъынмакъ керек. Чюн- 
ки бу ишлер гонъюллерни мешгъуль этер ве гьафлетке 
тюшюрир. Бойледже инсаннынъ, о мубарек ерлернинъ 
маневий авасындан файдаланмасы зорлашыр. 

Аллаһ Расули -саллаллаху алейхи ве селлем-, хаджны 
тамамлагъан сонъ Меккеде даа чокъ къалмамакъ акъ- 
къында: 

«Мекке къалма ери дегиль. Тыштан кельген кимсе- 
лернинь, хадж ибадетлерини ерине кетиргенлеринден 
сонъ Меккеде анджак учь кунъ калырлар.» (Ахмед, IV, 339) 
буюрды. Азрети Омер -радиаллаху анх- да, хадж ве умре 
ибадетлерини ерине кетергенлерге, вазифелерини тамам- 
лагьан сонъ, Меккеде башкъа ишлернен мешгъуль олып 
хадж ве умре эснасында къазангьан мукъаддес дуйгъула- 
ры бозулмасын деп аман озь ватандарына къайтмалары- 
ны тавсие эткен эди. 

Хадж ве умреде, Кябенинъ Раббине сыгъынмакъ 
ве «...Онынъ, къулларына шах дамарларындан даа 
якъын...» (Каф, 16) олгъаныны анъламакъ керек. Башкъа 
ает-и керимеде де, «...Аллаһ, киши иле къальби ара¬ 
сына кирер...» (эль-Енфаль, 24) демесинен, ич бир шей- 
нинъ Ондан гизли къаламайджагъыны анъламасы керек. 
Яни дюньявий, кечиджи севдалардан вазгечип, гонъюль- 
нинъ Аллах иле берабер олмасы ичюн тырышмакъ керек. 
Чюнки хадж ве умренинъ озю шудыр: 

3. Маддий ве маневий темизлик: 

Аллаһ Расули -саллаллаху алейхи ве селлем- хадж 
ве умре ичинде япылгъан салих амеллер весилесинен ба- 
рылгъан нетиджени анълатыркен, бу мубарек ибадетлер- 
нинъ максадыны да шойле беян буюра: 

«Хадж теумренинъ арасыны бирлештиринь. Чюн- 
ки булар гунахны, тыпкъы кёрюгнинъ демирдеки тотны 
темизлемеси киби темизлер.» (Несаи, Менасик, 6; Ибн-и Ма- 
дже, Менасик, 3) 

Бойле бир маневий темизленмеге, янъыланмагьа ве 
иманны тазелемеге весиле олгъан ве хадис-и шерифте 
«хадж иле арасыны бирлештиринь» деп тавсие этильген 
«умре» ибадети де чокъ муим. 

Хадж - сенеде бир кере ве белли куньлерде ерине 
кетирилир. Анджакъ йылнынъ эр анги вакътында ве ис- 
тенильгени къадар япылмасы мумкюн олгъан «умре» 
ибадети, чокъ фазилетли олгъаны ичюн «кучюк хадж» 
оларакъ табир этилир. Бу ибадетнинъ фазилетини эйи 
анъламакъ керек. 

Бу себепле Пейгъамбер Эфендимиз -саллаллаху 
алейхи ве селлем-, умре ичюн изин истеген Азрети Умер- 
ге: 


«Къардашчыгььт, бизни де дуанъда анъ, бизлерни 
унутма!» буюрды. (Тирмизи, Деават, 109/3562) 

Азрети Умер -радиаллаху анх- Пейгъамберимиз- 
нинъ бу ильтифаты къаршысында: 

«Расулуллах -саллаллаху алейхи ве селлем-нинъ 
бу сёзюне къаршылыкъ манъа дюньяны берсе эдилер 
бу къадар севинмез эдим»-, деген эди. (Эбу Давуд, Витир, 
23/1498) 



Бу орьнек, умре ибадети эснасында япылгъан дуа- 
ларнынъ, башкъа вакъытларда япылгъан дуалардан даа 
макъбул олгъаныны косьтермекте. Демек ки, умре ибаде¬ 
ти эснасында япылгъан самимий ялварышларнынъ чокъ 
буюк бир севабы бар. 

Хадждан сонъ, хусусан мубарек Рамазан айында 
япылгъан умре, маневий темизленменинъ энъ буюк ве- 

силесидир. Пейгьамбер Эфендимиз -алейхиссаляту вес- 
селям- хадис-и шерифлеринде Рамазан айында япылгъан 
бир умре акъкъында, менимнен япылгъан бир хадж ки- 
бидир, буюрды. (Бкъз. Бухари, Умре, 4; Мюслим, Хадж, 221) 

Хадж ве умре ибадетининъ гъаеси, буюк савап къа- 
занып, маневий темизленюв олгьаны ичюн Хиджаз’’ ёл- 
джулары шу хусускъа да дикъкъат этмелери керек: 

4. Харам ве шубели шейлерни ташлап, Харем-и 
Шерифке әдеп ичинде кирмек ве диний аляметлерге 
сайгъы косьтермек: 

Энъ башта, бутюн ибадет ве хайыр ишлер элял къа- 
занчнен япылмасы керек. Чюнки бу ибадетлерден алы- 
наджакъ зевкъ, беденнинъ элял гъыда иле бесленмеси 
шартынен мумкюндир. Хадж ве умре ибадетинде элял 
къазанчнынъ эмиетини ифаде эткен шу хадис-и шериф 
не къадар ибретли: 

«Ким бу Кябени, харам ёлдан кьазангьан акьчанен 
зиярет эпгсе, Аллаһкъа итаат этмектен чыкъкьан са- 
йылыр. Бойле бир инсан, хаджгъа ниет этер, ихрамгьа 
сарыныр, девесине минер ве оны арекет эттирип: «Леб- 
бейк Аллаһумме леббейк» дерсе, семадан бир сес оньа 
шойле дер: 

«Санъа не леббейк^’’, не де садейк^Ч Чюнки сенинь 
кьазанчынъ харам, ашынъ харам, минген айванынъ ха- 
рамдыр. Ич бир савап алмадан гунахкяр оларакь къайт! 
Бегенмейджек шейнен къаршылашаджагъынь ичюн ке- 
дерлен!» 

Факьапг киши элял паранен хадж ёлджулыгьына 
чыкьар, девесине минер ве оны арекет эттирип, «Леб- 

19 Хиджаз — Мекке ве Медине шеэрлерини ичине алгъан ви- 
ляетнинъ ады. 

20 Леббейк - Буюр Аллаһым! Эмиринъе теслим олдым ве 
азырым! 

21 Саадейк - бахт ве сеадет узьре ол, манасына кельген дуа 

бейк Аллаһумме леббейк» дерсе, семадан бир сес оньа 
шойле дер: 

«Леббейк ве са ’дейк! Саньа джевап бердим. Чюн- 
ки сенинъ минген айванынь элял, урбанъ элял, ашынъ 
элялдир. Ойле исе чокъ буюк севаплар кьазанып, гунах- 
къа кирмейип къайт! Сенимемнюн ве севинчли этеджек 
шейнен кьаршылашаджагьынь ичюн севин!»« (Хейсеми, 


III, 209-210) 



Хадис-и шерифтен анълашылгъаны киби, харам 
паранен хаджгьа барып, ялынъыз агъызынен «Леббейк» 
деген инсанларнынъ «Ля Леббейк»тен башкъа насипле- 
ри ёкъ. 

Онынъ ичюн хаджда биринджи шарт - элял къа- 
занч. Ондан сонъ да самимий бир гонъюль... Зира тиль- 
ден тёкюльген эр «Леббейк» сёзю, яни «Буюр Аллаһым! 
эмирине теслим олдым ве азырым!» ифадеси, гонъюль- 
ни ашкънен багьлайджакъ бир муаббет ичинде олмалы. 
Иште бойле гонъюльден юксельген «Леббейк» седалары, 
къулны Аллахкъа якъынлаштырыр. Анджакъ къуру ве 
бош сёзлернинъ ич бир укмю ёкъ. Бунынъ ичюн Пей- 
гъамберимизнинъ торуны Азрети Хусеин -радиаллаху 
анх-, «Леббейк» дегени вакъыт: 

«Я Аллах манъа «Ля леббейк» къаршылыгъыны 
берсе!»- деп къоркъудан сарарып къала экен... 

Хадж эснасында базы харамлардан исрарнен са- 
къынмакъ керек. Аллах Тааля шойле буюра: 

«Хадж, белли айлардадыр. Ким о айларда хадж- 
гъа ниет этсе (ихрамына сарылса), хадж эснасында 
рефес - къадынгъа якъынлашмакъ, фусукъ - гунах 
сайылгъан арекетлерге ёнельмек ве джидаль - къав- 
гъа этмек ёктыр. Не хайыр ишлесенъиз, Аллаһ оны 
билир. Бир де (хадж сеферине етеджек микътарда 
азыкъ топланъ. Мухакъкакъ ки, азыкънынъ энъ ха- 
йырлысы (тиленмектен, инсанларгъа юк олмакътан) 

къачынмакътыр. Эй, акъыл саиплери! Менден къор- 
къунъ.» (эль-Бакара, 197) 

Бу манада рефес, фусукъ ве джидаль, яни джын- 
сий арзулар, гунах ве мунакъаша киби билинген ясакъ- 
лардан башкъа, Аллаһнынъ къулларыны ынджытмамакъ 
хусусына да чокъ дикъкъат этмек керек. Чюнки о ерлерде 
о къадар чокъ инсан бир арагьа топлана ки, хаджылар 
эр ан бири-бирини ынджытмалары мумкюн. Буйдан са- 
къынмакъ ичюн, хусусан таваф эснасында, әдеп ве неза- 
кетке чокъ дикъкъат этмек керек. Таваф эткенде, дёнюш 
джерьянына тере юрьмектен сакъынмакъ керек. 

Айрыджа Харем-и Шерифнинъ къалабалыкъ ер- 
леринде ве мусафирханелерде, кириш ве чыкъышларда 
тертип ичинде олмакъ керек. О ерде бир от копармакъ 
биле ясакътыр, бунынъ ичюн къаба ве серт арекетлер- 
нинъ ерине бири-биримизге севги, мерхамет, урьмет ве 
незакет косьтермелимиз. Зира о ерлерде ишленген къаба- 
ат ве гунахлар да, хайырлы амеллер киби къат-къат бери- 
леджегини унутмамакъ керек. 

Бу инджеликлер, мерхамет ве незакет мисали Ра- 
сули Экрем -саллаллаху алейхи ве селлем- Эфендимиз- 
нинъ чокъча дикъкъат эткен муим инджеликлердир. Бу 
себепле Пейгъамбер Эфендимиз -саллаллаху алейхи ве 
селлем- бир кунь Азрети Умер -радиаллаху анх-къа деди 
ки: 

«Эй Умер! Сен кучьлю-кьуветли бир адамсынь. 
Хаджер-и Эсведге эришейим деп инсанларны итеклеп, 
сыкьыштырма ве зайыфларгьа да зорлукь япма! Не ра- 
атсыз ол, не дераатсыз эт! Әгер огюнъи бош корьсень 
Хаджери Эсведни селямла ве опь, эгер бош дегиль исе 
узакьтан опьме ишаретияп, келшгеи тевхид окьуп, тек- 
бир кетирип янындан кеч!» (Хейсеми, III, 241; Ахмед, И, 28) 

Бир кере Азрети Умер -радиаллаху анх- 1Сябе-и Му- 
аззамагъа хитап этип, шойле буюрды: 


22 М. Джемаледдин эль-Къасыми, Зубдет-улъ Ихья, Истан- 
бул. 1969, с. 94. 

«Сен не буюксинъ (эй Кябе!). Сенинь шанынь не 
юдже. Факьат керчек бир мумин кьулнынь Аллаһ кьа- 
тында шерефи сенден де устюндир.» (Тирмизи, Бирр, 85) 
Бойледже, къул акъкъына ве гонъюль ынджытма- 
магъа дикъкъат этювден башкъа, о мубарек мекянларда 
эдепли олмагъа тырышмакъ керек. Зира хадж ве умре- 
нинъ бир гъаеси де, о мубарек мекянларгьа урьмет кось- 
термек ве о мукъаддес ерлернинъ азиз хатыралары иле 
джошып, гонъюллерге Аллаһ къатында дередже къазан- 
дырмакъдыр. Ает-и керимеде: 

«...Эр КИМ Аллаһнынъ нишанларына (диннинъ 
аляметлерине) тазим косьтерсе, шубесиз бу, къальп- 



лернинъ такъвасындандыр.» (эль-Хадж, 32) 

Демек ки намаз, джами, Къуран-и Керим, эзан, 
ЬСябе, Сафа ве Мерве тёпелери киби нидже мукъаддес 
ерлер ве къаврамлар, эписи Аллаһнынъ бирер шиары 
укмюнде. Хадж ве умреде буларгъа урьмет этип, тазим 
косьтермек керек. 

Кабеге догъру аякъ узатаракъ отурмакъ я да ятмакъ, 
бош лафлар япмакъ, Къуран-и Керимни сайгъысыз бир 
шекильде окъумакъ ве оны ерге къоймакъ киби гузель 
олмагъан арекетлерден сакъынмакъ керек. 

Башкъа тарафтан, о мубарек топракъларда, хаста- 
лангъан, ёлда къалгъан, имкянларыны я да якъынларыны 
гъайып эткен, яни мушкюль алгъа тюшкен мумин къар- 
дашларымызгъа ярдымджы олмамыз керек. Бу, айны за¬ 
манда мумин бир гонъюльнинъ саип олмасы керек ол- 
гъан устюн сыфатлардандыр. Гонъюллернинъ иляхий 
бир къыймет ташыгъаныны тюшюнип, къальп къырма- 
магъа тырышмакъ керек. Аксине мумкюн олгъаны къа- 
дар гонъюль къазанмагъа гъайрет этмек керек. 

Ибадетлернинъ ве хусусан хадж ибадетининъ акъи- 
къатына анджакъ темиз ве хассас къальпнен къавушмакъ 
мумкюн олгъаныны Мевляна Джеляледдин Руми шу 
икяесинен не гузель ифаде эте: 

«Ултетнинь буюклеринден Байезиди Бистами 
хадж веумре ичюн Меккеге кетеркен, ёлда кечкен бутюн 
шеэрлерде салих инсанларны араштыра эди: 

«Бу улькеде басирет саиби, гонъюль козю ачыкъ ким 
бар?»- деп сорай эди. Чюнки не ерге кетсе кетсин, баш¬ 
та Аллахнынь якъын кьулларыны кьыдырып таплткьны 
зарур коре эди. Аллах Тааля: 

«... Шает бильмесенъиз, зикир эхлинден со- 
ранъ!..» (эль-Энбия, 7) буюра. Муса -алейхисселям- биле 
ледунни илимге саип Хызырны зиярет эткен эди. 

Байезид, велтернинъ руханийетини озюнде топ- 
лагъанузун бойлу бир ихтияр корьди. Козьлери дюньягьа 
кёр, кьальби исе. кунеш киби ышыкь сача эди. 

Байезид, о шейхнинъ кьаршысына отурды. Ихтияр 
оньа: 

«Эй киши, не ерге кетесинь? Гъурбет эшьясыны 
(яни беденини) не ерге ташыйсынъ?» деди. 

Байезид де: 

«Хаджгьа кептек ниетиндем: эки юз дирхем де 
акьчам бар», - деди. 

Ихтияр деди ки: 

«Эй киши! О дюньялыкь малынъдан бир микьдары- 
ны Аллаһ ёлунда мухтаджларгъа, гъариплерге ве бичаре- 
лерге дагъыт! Оларнынъ гоньюллерине кир ве оларнынъ 
дуаларыны ал: бойледже рухнынь уфукьы ачылсын! 
Олюм олмагьан бир омюрге кьавуш! Башта гонъюлинъ 
хадж этсин! Ондан сонь темиз бир гонъюлнен о назик 
хадж ёлджулыгъынъа девам эт!.. 

Чюнки Кябе, Аллаһнынь «хане-и бирр»идир. (Яни 
кьулны иманнынъ текмиллештирген ве Аллаһкьа якъын- 
лаштыргьан бир рахмет мекяныдыр.) Бу эвнинь зиярет 
этильмеси, Исламнынъ шартларындан бири оларакь 
фарздыр. Лякин инсан кьальби, бир сыр хазинесидир. 


О 

Кябе, Азер огълу Ибрахимнинь кьургьаны бинадыр. 
Гоньюль исе, «Джелиль»^^ ве «ЭкберД'* олгьан Аллаһ- 
нынъ назаргяхыдыр. 

Әгер сенде басирет бар исе, гонъюлинъдеки Кябени 
таваф эт! Таш-топракьтан япьыгьан Кябенинъ асыл 
манасы гонъюльдир. (Яни Кябе весилесинен гонълюнъ 
Раббине даа якьын олур. ) 

Аллаһ, корюнген ве билинген Кябени таваф этювни, 
кирден темизленген ве арынгьан гоньюль Кябесини къа- 
зансын деп саньа фарз кььшгьандыр. 

Шуны эйи биль ки, хадж - япылмасы меджбурий 
бир иляхий эмирдир. Лякин шуньа да дикькьат эт ки, 
сен Аллаһнынь назаргяхы олгьан бир гоньюльни ынджы- 
тырсань, Кябеге джаяв оларакь кетсень биле, кьаза- 
наджагьынь севап, гоньюль кьырмакьнынь гунахыны 
кьапатмагьа етмез!» 

Байезид, кьартнынь бу насиатларыны кьаврап 
алды. Гоньюли, мерхаметнинь сырындан бир пай алды. 
Сеадет ве раатлыкь ичинде хадж ёлджулыгьына девст 
этти.» 

Бу ве бенъзери гузель мисаллернен гонъюллерге ёл 
косьтеген Азрети Мевляна, о мубарек топракъларгъа ке- 
теджек олгьанларгъа шойле буюра: 

«Хадж вакьыты кельгенде Кябе-и Муаззаманы зи- 
ярет ве таваф этмек ичюн бар! Бумакьсатнен кетсень, 
Меккенинь акьикьатыны корерсинь!» 

Азрети Мевлянанынъ икяесинде хаджны мисаль 
бермеси, хаджнынъ чокъ назик бир ибадет олмасындан- 
дыр. Онынъ ичюн хадж ёлджулыгьына рухумызны азыр- 
лап чыкъмалымыз. 

Бу анълайыштан узакъ бир суретте япылгъан хадж 
ве умре, умют этильген нетидже ве файданы бермез. Бу 
нокъта-и Назардан хадж ве умре, хассас къальпнен ерине 
кетирильмели. Яни бу ибадет, бем-беяз ихрам урбалары 




23 Джелиль - Буюк, улу. Аллах Таалянынъ сыфаты. 

24 Экбер — даа буюк, энъ буюк. 

ичинде мелеклернинъ гузеллигинден иссе алма гъайрети- 
дир. Бунынъ ичюн ихрамлы экенде ав этмек ясакъ, бир 
от, атта къастнен бир къыл биле копармакъ ясакътыр. 
Ихрамгъа киргенлерге, белли бир вакъыт ичюн базы 
элял шейлер ясакълана, шубели ве арамлардан не къадар 
узакъ турмакъ кереклиги акъкъында тюшюнмели. О ер- 
лерде Яратыджыгъа севгиден яратылгьанларны севмек 
ве шефкъат, мерхамет ве незакет косьтермек, бильхасса 
гонъюллерни къырмамагъа дикъкъат этмекнинъ зарур 
олгьаныны анъламакъ керек. 

Эм хадж, эм умреде энъ муим иш, сайылы нефес- 
лерни ве худутлы заманны энъ къыйметли вазифелерге 
бермек керек. Бунынъ ичюн де керексиз ишлернен, баш- 
къаларнынъ алларынен огърашмакънен, вакътымызны 
бош ерге зиян этмектен сакъынмакъ керек. Зира хадж ве 
умредеки алымыз, къальбимизнинъ хассасиетини ве ма- 
невий дуйгъуларымызнынъ теренлигини косьтерир. 

Муминлернинъ, дин къардашларыны кучюксинмек, 
айыпламакъ ве пахыллыкъ арекетлери олмамалы. Чюнки 
о ерлерде кимнинъ не олгъаны билинемез. Къальплер- 
нинъ севиеси, инсанлардан сакълы, Аллаһкъа малюм- 
дир. 

Халид-и Багъдадийнинъ тасаввуф ёлуна кирмеден 
эвель яшагъан шу адисе, не къадар маналы: 

Халид-и Багъдадий хадж ичюн ёлгъа чыкъып, Ме- 
дине-и Муневвереге кельгенде нур юзлю бир инсангъа 
расткелир. Йеменли бу Аллах достунынъ маневий джа- 
зибесине къапылып, ондан насиат истер. О зат да шойле 
дер: 

«Эй Халид! Меккеге баргъанынъ вакъыт, эгер 1Ся- 
беде эдепке тере бир шей корьсенъ, о инсан акъкъында 
ярамай тюшюнме ве кенди кендинъе янълыш бир укюм 
берме! Козюнъи ве къальбинъи бундан узакъ тут! Ич дю- 
ньянъы гузеллештирмекнен мешгъуль ол!» 

Ильк бакъкъанда къапалы бир тенби киби олгъан бу 
ифаде, керчекте, Халид-и Багъдадий иле оны асыл дере- 

джесине алып бараджакъ маневий ходжасы арасындаки 
корюшювлерине ишарет эди. 

Анджакъ Халид-и Багьдадий Меккеге баргъанджа о 
ернинъ маневий авасындан эеджанланып, о затнынъ на- 
сиатыны унутты. Бир Джума куню, дагъыныкъ къыяфет- 
ли бир дервишнинъ Кябеге аркъа чевирип, онъа бакъып 
отурмасы дикъкъатыны чекти. Озь ичинден: 

«Шу не гъафиль бир кимсе ки, эдепке тере тюшип, 
ЬСябеге сырт чевирди! Бу мубарек макъамнынъ юджели- 
гинден хабери ёкъ!»- деп тюшюнди. 

Бу эснада о зат, Халид-и Багъдадийге: 

«Эй Халид! Бильмейсинъми, мумин инсангьа урь- 
мет, ЬСябеге урьметтен даа фазилетлидир. Чюнки къальп, 
назаргях-ы иляхийдир. Селим бир къальп - бейтуллах- 
тыр. Мединедеки о салих затнынъ насиатыны гонъю- 
линъде тут!..» деди. 

Бу сёзлер къаршысында Халид, бу кимсенинъ буюк 
бир вели олгъаныны анълап, эллерине сарылды ве аф ти- 
леди: 

«Эй салих киши! Манъа яхшылыкъ этсенъ не олур, 
мени талебеликке къабул эт!»- деп риджа этти. О дервиш 
уфукъларгъа бакъып: 

«Сенинъ тербиенъ манъа аит дегиль! Сен Хин- 
дистаннынъ Джиханабад шеэринде яшагъан Абдуллах 
Пир-и Дехлевийнинъ тербиесинде оладжакъсынъ! Аллаһ 
муваффакъ этсин!..»- деди ве орталыкътан гъайып олды. 

Бу икяени анъламакъ ичюн мерхум бабам Муса 
Эфендининъ шу насиатларыны накъыл этейим: 

«Хаджгьа кеткенлерге тенбшерим шу; хушуны 
ихмал этмень. Кенди къальп дюнъяньызнен мешгъулъ 
олунь, манасыз лафларгъа далманьыз. О ерлернинь ма- 
бк нееий авасындан файдаланмагьа бакьынь. 

Хаджгъа кеткендже де инсаннынь кендиси дуй- 
мадан, руханиети артар. Буюк хайыр хызметлер эт- 
кетернинь эксериети, дефаларджа хадж эткенлердир. 
Хаджнынъ маневий кучюнен мерхамет ве шефкъат 
дуйгъулары кьуветленир. Бойле кимселернинь эм гонъю- 
ли, эм де эли ачылыр. Иман лезети ве эеджаны ичинде 
энъ севген шейлерден колайлыкьнен ве севе-севе Аллаһ 
ёлунда инфакь^^ этерлер.»-’" 

Ает-и керимеде: 

«Севген шейлеринъизден (Аллаһ ёлунда) ардж- 
ламагъанджа «бирр»ге иришалмазсынъыз. Эр не ин- 
факъ этсенъиз, Аллаһ оны хакъкъы иле билир.» (Ал-и 
Имран, 92) буйрула. 

Бундан сонъра бутюн меселе, 

5. Озь ираденъни Аллахнынъ ризасына къурбан 
этмек: 

Хадж ибадетинде къурбан соймакътан асыл макъ- 
сат, Азрети Ибрахим ве Азрети Исмаил -алейхимессе- 
лям-нынъ теслимиетлерини хатырлап, олардаки иляхий 
икметлерден насип алмакъ ве Аллаһкъа ихляс ве такъва 
иле къуллукъ этмектир. О ерде ирадесини Аллахкъа тес- 
лим эткен ве иляхий ашкъ атеши иле туташкъан дервиш 
киби олмакъ керек. Бу себепле Аллаһ буюрыр: 

«(Къурбанларнынъ) не этлери, не де къанлары 
Аллаһкъа етишир. Аллаһкъа етишкени, анджакъ си- 
зинъ такъванъыз...» (эль-Хадж, 37) 

Азрети Ибрахим -алейхисселям- огьлуны феда 
этти; огьлу Азрети Исмаил -алейхисселям- да джаныны 
ортагьа къойды. Биз нефсимизни ве малымызны Аллаһ 
ёлунда не къадар сарф эте билемиз? Ает-и керимеде буй- 
рулгьан; «Джанлары ве маллары къаршылыгъында 

25 Инфакъ — Аллах ёлунда малыны ве джаныны арджла- 
макъ. 

26 Аллах ДостунынъДюиьясындаи, Истанбул 1999, с. 112. 

дженнетни сатып алгъан муминлер»-’ дереджесине не 
къадар ляйыкъмыз? 

Иште бунынъ ичюн омюр бою узеримизде бир ва- 
зифе бар: 

6. Шейтанны ве нефисни ташкъа тутмакъ: 
Юкъарыда ифаде эткенимиз узьре шейтангъа таш 

атмакъ, даа зияде ичтеки шейтангъа таш атмакънен 
башлар. Бу, Азрети Ибрахим, Азрети Исмаил ве Хаджер 
анамызнынъ, шейтанны къувып, оларгъа берген весвесе- 
лер себебинен таш атмаларынынъ катырасыдыр. 

Эр заман кендимизни эсаптан кечирмемиз керек; 
ичимиздеки весвеселерге, шубелерге ве хаталаргьа не 
къадар таш атып, оларны не къадар къувалая билемиз? 
Ибрахим -алейхисселям-, Хаджер анамыз ве Исмаил - 
алейхисселям-нынъ шейтанны ве нефислерини ташкъа 
туткъанлары анда ихляс ве самимиетлеринден биз не 
къадар насиб ала бильдик? Бу аллар бизни не къадар 
дуйгъуландыра? 

Хадж ве умреге инсанны бардыраджакъ севие шу¬ 
дыр: 

7. Девамлы Аллахкъа дуа ве зикир алында ол- 
макъ: 

Аллаһ Тааля буюра: 

«... Арафаттан айырылып тюшкенинъизде, Ме- 
ш’ар-и Харамда Аллаһны зикр этинъ ве Оны, сизге 
косьтерген шекильде, анъынъ. Шубесиз, сиз даа эвель 
янълыш кеткенлерден эдинъиз.» (эль-Бакара, 198) 

«Хадж ибадетлеринъизни битиргенинъизнен, 
бабаларынъызны анъгъанъыз киби, атта ондан даа 
къуветли бир шекильде, Аллаһны анъынъ. Инсан- 
лардан ойлелери бар ки: «Эй, Раббимиз! Бизге дюнъ- 
яда бер», дерлер. Бойле кимселернинъ ахиреттен ич 
насиби ёкътыр.» (эль-Бакара, 200) 

27 Бакъынъыз, Тевбе суреси, 111 ает. 

- 

Акъикъатен хадж ве умреде бол-бол кетирильген 
тельбиелер^*, инсанны девамлы зикир ве дуа алында тут- 
макътадыр. 

Расулуллах -саллаллаху алейхи ве селлем- шойле 
буюра: 

«Тельбиеяпкьан ич бирмусульман ёкыпыр ки, онынь 
сагъ ве сол тарафында олгъан тагилар, тереклар ве топ- 
ракь онынънен берабер тельбие этмесин. Бу тельбиеде 
булунув (сагъ ве сол тарафларыны косьтерип) шу ве шу 
истикьалгетте ернинь эр тарафында девам этер.» (Тир- 
мизи, Хадж, 14/828) 

Зикир ве дуа алы къальпте эйи ерлешмеси ичюн 
тельбие пек муимдир. Бунынъ ичюн фердий-’ ибадетлер- 
нинъ чогьу сессиз олмасына рагьмен тельбие юксек сес- 
ле кетирилир. Бойледже къул, эм озюни, эм де этрафыны 
къальп ве беден аэнки ичинде зикир ве дуа иле мешгъуль 
эте. 

Бу себепле Фахр-и Кяинат Эфендимиз шойле буюр- 
ды: 

«Джибрилъ -алейхисселям- манъа келип, асхабы- 
ма ве менимнен берабер олгьанларгьа, тельбиени юксек 
сеснен кетирмемизни әмир этти.» (Эбу Давуд, Менасик, 
26/1814) 

Пейгъамбер Эфендимиз -саллаллаху алейхи ве сел¬ 
лем- бу мубарек мекянларда инсанларнынъ дуа ве зикир- 
нен мешгъуль олмалары ичюн лаф этмекни биле шойле 
худутлагъан эди: 

«Бейтуллах этрафындаки таваф - намаз кибидир. 
Анджакь бу ибадет эснасында лаф этмек мумкюндир. 
Ойле исе, ким таваф сырасында лаф этсе, тек хайырлы 
сёзлер сёйлесин!» (Тирмизи, Хадж, 112) 

28 Тельбие - Хадж эснасында «Леббейк Аллаһумме леббейк, 
леббейке ля шерике леке леббейк. Иннель хамде вен-ниъ- 
мете леке ве-ль мульк. Ля шерике лек!» ифадеси. 

29 Фердий - тек башына этильген. 

Сайгьанымыз темеллерни ерине кетирильмеси не- 
тиджесинде: 

8. Гонъюльнинъ иляхий афкъа ве мукяфаткъа 
мувафыкъ олмасыдыр: 

Хадис-и шерифте буюрыла: 

«Бирумре, дигер умреге къадар япыладжакъ гунах- 
ларнынь кефаретидир. Хадж-ы Мебрурнынь кьаршы- 
лыгъы исе дженнеттир!» (Бухари, Умре, 1) 

Мекке ве Мединеге баргьан эр муминнинъ арзусы, 
хадж ве умре ибадетини текмиль оларакъ ерине кетирип, 
анадан догъгъан киби гунахсыз оларакъ эвине дёнмек- 
тир. Бу иляхий лютфке ляйыкъ олмакътыр. 

Расулуллах -саллаллаху алейхи ве селлем- шойле 
буюра: 

«Эр ким, шу Кябе-и Муаззамагьа хадж ниетинен 
келип де, гунах ве рефес ишлемеден хаджыны ерине ке- 
тирсе, анасындан догъгъан киби гунахсыз, тер-темю 
оларакъ эвине дёнер.» (Муслим, Хадж, 438) 

Шубесиз бу яхшы хабер, мебрур бир хадж япкъан, 
яни хаджлары баштан сонъунаджа гузеллик ве фазилетле 
толу олгъан муминлер ичюндир. 

Хадис-и шерифлерде сёйленгени киби, макъбул ве 
мебрур бир хадж нетиджесинде «къул акълары»ндан 
башкъа бутюн гунахлар афу этилир. Афнынъ саиби Ал- 
лаһтыр. Анджакъ, башкъа инсанларгъа къаршы акълары- 
нынъ эсабы къыямет куню корюледжектир. 

Бунынънен берабер, хаджда гунахларнынъ афу эти- 
леджегини догъру анъламакъ керек. Чюнки кишининъ 
къылмагъан намазы, тутмагъан оразасы ве бермеген зе- 
кятлары бу афнынъ ичине кирерми, кирмезми - биз биль- 
И меймиз. Мумин, омюр боюнджа бу борджларны ерине 

кетирмеге тырышмады. Ерине кетирильмеген ибадетлер- 
ден къул эки чешит месулиет ташыр: 

1. Ерине кетирмемекнинъ месулиети. 

2. Вакътында этильмейип, сонърадан къаза этсе 
биле юкленген месулиет. 

Аллаһ, хадж нетиджесинде намаз, ораза ве зекятлар- 
ны къазагъа быракъманынъ гунахыны афу этер. Амма о 
къазаларны ерине кетирмектен кене де месуль къалмакъ- 
тамыз. Бунынъ ичюн къаза намаз ве оразалар мытлакъа 
ерине кетирильмели, вакъытында берильмеген зекятны 
да о заманки алына коре эсаплап берильмеси зарурдыр. 
Эм де буларны вакъытында ерине кетирмегенинъ ичюн 
де Аллаһ Таалядан афу тилемек керек. 

Бу юздендир ки, хаджгъа кеткенлерге, бар исе 
борджларыны одемелери, узерлеринде акъкъы олгъан- 
лардан эляллыкъ алмалары, къазагъа къалгъан намаз, 
ораза ве зекатларны бир ан эвель эда этмелери тембих 
этилир. 

Әгер де инсан бутюн омюри боюнджа ибадет бордж¬ 
ларыны бермеге гъайрет этти, амма берип оламады исе 
-иншааллах- Раббимиз оны афу этер. Хадждан сонъ 
бутюн гунахлар афу этильди деп ибадет борджларыны 
ве къул акъларыны ихмал этмейип, бу мевзуда гъайрет 
косьтермек керек. Ама бутюн гъайретлеримизге рагъмен 
кене де эксик къалгъанлар олса, олар ичюн Аллаһтан афу 
тилеп, мерхаметине сыгъынмакъ керек. 

Къабул этильген бир хаджнынъ бир алямети 
даа, кишининъ хадждан сонъраки яшайышынынъ 
Аллахнынъ ризасына уйгъун олмасыдыр. Мумин, 
хаджда бутюн гунахлары афу этильгенине ишанын. 

дикъкъатсызлыкъ япмамалы, бу дюньянынъ имтихан 
дияры олгъаныны асла унутмамалы. Чюнки пейгъамбе- 
римиз: «Базы кишилер бар ки, дженнетке бир адым къал- 
гъанда -Аллаһ къорчаласын- джеэннемлик олурлар»- деп 
буюра.™ Инсанлыкъ тарихы бойле имандан дёнмек адисе- 
леринен толудыр. 

Бунынъ ичюн мумин, къоркъу ве умют арасында 
яшамалы, ве Аллахнынъ «Санъа олюм кельгенге къа- 
дар Раббинъе къуллукъ эт!» (эль-Хиджр, 99) эмирини 
озюне аят принципи оларакъ сайламасы керек. 


Ляйыгьынен ерине кетирильген хадж, яни хадж-ы 
мебрур, иляхий афудан башкъа къулгьа: месулиет, афу 
этиджилик, къальпни ве беденни эп темиз тутмакъ, Ис- 
лям къардашлыгьы, устюнлик анджакъ такъвада олгьа- 
ныны анъламакъны, элял къазанч, тевеккуль, теслимиет 
ве ихляс киби маневий табиатларны ве гузелликлерни де 
къазандырыр. Хаджнынъ дюнья ве ахирет къазанчлары 
буларнен сынъырлы дегильдир. 

Хаджнынъ мумин къулларгъа энъ муим файдасы, 
башта Аллаһнынъ ризасыдыр. Буйдан башкъа, дюнья¬ 
нынъ дёрт бир янындан кельген мусульманлар арасында 
севги, муаббет ве самимиетнинъ пейда олмасыдыр. Чюн¬ 
ки хадж, Аллаһнынъ сонъсуз рахмет, афу ве магъфирет 
авасы ичинде кечкен ве мусульманларны терен иман 
эеджанынен къайнаштыргъан мубарек бир ибадеттир. 
Хаджда чешитли мемлекетлерден, тиллери ве ренклери 
фаркълы, яшайыш, урф-адетлери айры нидже инсанлар, 
Кябенинъ әтрафында аджайип бир бирлик ичинде иба- 
детлерини ерине кетирирлер. О мекянларда акъикъий му- 



30 Бакъынъыз, Бухари, Къадер, 1. 

аббет ве дуйгьулар, бутюн фаний ве нисбий фаркъларны 
силер ве мусульманларны айны дуйгьуларнен чарпкъан 
тек бир юрек алына кетирир. Гонъюль бераберлигининъ 
сеадет ве севинч ичинде гузель бир дин къардашлыгьы 
яшаныр. 

Бойледже Хадж - Ислямнынъ тек диний бир шарты 
оларакъ къалмайып, бу юдже диннинъ ахлякъий, ичтима- 
ий ве сиясий джеэтини къуветлендирген бир ибадеттир. 
Муминлернинъ аятларынынъ юксек бир абидеси оларакъ 
къаршымызгъа чыкъар. 

МЕДИНЕ-И МУНЕВВЕРЕ^' 
ЗИЯРЕТИ 


Хадж ве умре ибадетлерининъ башында я да со- 
нъунда, Медине-и Муневвереде Расулуллах -саллаллаху 
алейхи ве селлем-нинъ къабирини зиярет этмек, къальп- 
ни иляхий муаббет нагъышларынен гузеллештирип, мер- 
тебелерге юксельтир. 

Бунынъ ичюн Расулуллах -саллаллаху алейхи ве 
селлем-нинъ юдже хатыралары ве джан берген нефе- 
синен толу о мубарек топракъларгьа баргъанда, Онынъ 
руханиетинден насип алмагьа тырышмакъ керек. Равза- 
и МутаххараньР^ зиярет эткенде бу мукъаддес топракъ- 
нынъ къучагъында ьсяинатнынъ энъ юдже джевхерининъ 
яткъаныны эр заман акъылда тутмакъ керек. Онъа уммет 
олмакънынъ эеджаны ичинде, әдеп ве сайгьы косьте- 
рильмели. 

Зира Расулуллах -саллаллаху алейхи ве селлем- 
шойле буюрды: 

«...Ибрахтг -алейхисселям- насыл Мекке-и Мукер- 
ремени харем къылды ве бу ерлер ичюн дуа этти, мен де 


31 Медине-и Муневвере - Даа эвель Есриб адыны ташыгъан 
бу шеэр, Пейгъамберимизнинъ кельмесинен «айдынлыкъ 
шеэри» манасына кельген бу аднен анъылмагъа башлады. 

32 Равза-и Мутаххара - темиз багьча, Аз. Пейгъамберимиз¬ 
нинъ къабирине берильген ад. 

Медине-и Муневверени харем кьылдым...» (Бухари, Фезаи- 
лю’л-Медине, 6; Мюслим, Хадж, 462) 

Равза-и Мутаххаранынъ Гъонджеси Севгили Пей- 
гъамберимиз -саллаллаху алейхи ве селлем-ни джанла- 
рымыздан, малымыздан, эвлятларымыздан, яни эр шей- 
ден даа чокъ севмелимиз. Аллаһ онъа «хабибим»^^ деп 
ильтифат этти, бунынъ ичюн бу севгини умметине де 
әмир этти. Бу себепле къады Ияз -рахметуллахи алейх-, 
Тевбе суресинде кечкен: 

«Де ки: Әгер бабаларынъыз, огъулларынъыз, 
къардашларынъыз, ханымларынъыз, хысым-акъра- 
банъыз, къазангъан малларынъыз, кесаткъа огъра- 
масындан къоркъкъан тиджаретинъиз, хошлангъан 
эвлеринъиз сизге Аллаһтан, Ресулинден ве Аллаһ 
ёлунда джихад этювден даа севимли исе, артыкъ Ал¬ 
лаһ эмрини кетиргенге къадар бекленъ. Аллаһ фа- 
сыкълар топлулыгъыны хидаетке ириштирмез.» (эт- 
Тевбе, 24) ает-и керимесинден ёлгьа чыкъып: 

«Аллаһ, мусульманларгъа озюнден сонъ Расулуллах 
-саллаллаху алейхи ве селлем-ни севмекни фарз къыл- 
ды»- демектедир. 

Бир шейге дуюлгьан севги ве муаббет, бу муаббетке 
весиле олгъан я да онынънен багълы олгьан шейлерде 
акс этер. Меселя, Ухуд дагъыны юзь бинълердже дагъдан 
айырып севимли япкъан, Расулуллах -саллаллаху алейхи 
ве селлем-нинъ онъа олгъан муаббетидир. Бунынъ ичюн 
Медине-и Муневвереге баргъанда Ухуд дагъына да муаб- 
бетнен бакъмакъ керек. Чюнки Эфендимиз -алейхисса- 
ляту весселям-: «Ухуд бизни север, биз де Ухудны север- 
миз.» (Бухари, Джихад, 71) буюргъандыр. 

Медине-и Муневвере, хиджреттен эвель «Есриб» 
адында адий бир шеэр эди. Бу шеэрни «Медине-и Му¬ 
неввере» япкъан ве бутюн умметке севимли эткен шей, 
онынъ Пейгъамбер Эфендимизнинъ шеэри олмасы ве 
Онынънен багълы зенгин хатыраларыдыр. «Медине-и 


33 Хабиб - севгили. 

Муневвере»нинъ муминнинъ гонъюлинде ич бир шеэрле 
къыясланмайджакъ севги ве муаббетке саип олмасынынъ 
себеби, бу шеэрни анъгьанда Азрети Пейгъамберни ха- 
тырлатмасыдыр. 

Бунынъ ичюн Аллаһны севмек, Пейгьамберимизни 
севмектен ве Онъа таби олмакътан кечмекте. Бу себепле 
Аллаһ: 

«(Расулим!) Де ки: Сиз керчектен Аллаһны севе 
исенъиз манъа уюнъыз ки, Аллаһ да сизни севсин...» 

(Ал-и Имран, 31) буюрды. 


Демек ки, Аллаһ Расулине таби олмакъ ве Онъа 
муаббет дуймакъ, кишини Аллаһнынъ севген къулла- 
рындан олмакъ шерефине наиль этер. Бу себепле ас- 
хаб-ы кирам, Расулуллах -саллаллаху алейхи ве селлем- 
нинъ акъикъатына якълашмакъ ичюн Онынъ руханиети 
әтрафында бирер кобелек киби дёнип, Онда фаний олув- 
ны дюньянынъ энъ буюк нимети бильдилер ве бунынъ 
ичюн Аллаһ оларны лютфине наиль этти. Бунынъ ичюн 
хаста ве гъафлет ичинде олгъан юреклеримизнинъ энъ 
кучьлю иляджы, Расулуллахкъа дуюлгъан севги ве хай- 
ранлыкънынъ нетиджесинде Онынъ ёлуна кельмек, яни 
Онынъ «суннетине уймакъ»тыр. 

Бойлеликле ич бир шей, Расулуллах -саллаллаху 
алейхи ве селлем-нинъ севгисининъ огюне кечмемели. 
Не эвимиз, не къорантамыз, не бала-чагъамыз ве не де 
ишимиз-тиджаретимиз!.. 

Пейгъамберимиз -саллаллаху алейхи ве селлем- 
мерхаметли бир ананынъ эвлядына олгъан севгисинден 
даа буюк бир муаббетнен умметине къол-къанат керип, 
омюри боюнджа да; «Умметим, умметим...» деп яша- 
гъандыр. 

Эфендимиз -алейхиссаляту весселям- асхабына 
шойле буюрды: 

«Дикькьапг этинъ! Мен яшадыгььт муддетче си- 
зинь ичюн бир эминлик весилеси оладжам. Вефат эткен 
сонъ да, кьабримде: «Я Рабби, умметим умметшг!..» 
деп ильк Сур^" уфленинджеге кьадар нида этеджем...» 
{Али эль-Мюттаки, Кензю’л-Умл 1 ал, дж. 14, с. 414) 

Акъикъатен «Умметим, умметим...» диерек вефат 
эткен эди. 

Сонъ нефесинде; «Мен сизни кевсер хавузынынь 
башында беклейджем...» деп бизлерге олгъан муаббет, 
шефкъат ве мерхаметини ифаде этти. 

Къыскъасы Аллаһнынъ: 

«...сизге озюнъизден ойле бир Пейгъамбер кель- 
гендир ки, сизинъ сыкъынтыгъа огъравынъыз Онъа 
чокъ агъыр келир. О, сизге чокъ федакяр, му’минлер- 
ге нисбетен чокъ шефкъатлыдыр, мерхаметлидир.» 

(эт-Тевбе, 128) буюргъаны узьре, Пейгъамберимиз -саллал- 
лаху алейхи ве селлем-нинъ аяты боюнджа агъламасы, 
кульмеси, кедерленмеси, севинмеси, дуа ве ялварувлары, 
эп бизлер ичюн яни уммети ичюн олды. Атта Мирадж 
киби хусусий бир анда дахи бизлерни тюшюнди ве биз¬ 
лер ичюн чырпынды... 

О, ойле бир рахмет дерьясыдыр ки, Онынъ урь- 
метине; зулум, ширк ве исьян девиринде биле Меккеге 
коклерден бир беля ягьмады, бир мусибет кельмеди. 
Иляхий интикъам корюнмеди. Чюнки ичлеринде Азрети 
Пейгъамбер -саллаллаху алейхи ве селлем- бар эди. Бу 
керчекни Аллаһ Тааля шойле ифаде эте: 

«(Эй Расулим!) Сен оларныиъ ичииде экенде Ал¬ 
лаһ, оларгъа азап этеджек дегильдир!..» (эль-Енфал, 33) 

34 Сур — Мелек Исрафиль Сур денильген бир алетке уфюре- 
джек ве Къыямет куню башлайджакъ. Биринджи уфюрюв- 
де эр шей ёкъ оладжакъ, экинджи уфюривде исе эр шей 
тириледжек. 

Анджакъ Эфендимиз -саллаллаху алейхи ве селлем- 
Меккеден Мединеге хиджрет этиндже вазиет денъишти. 
Мушриклерге семадан белялар энмеге башлады. Буюк 
бир берекетсизлик ве къытлыкъ яшанды. Кокке бакъса- 
лар козьлери къарара эди, ачлыкътан башлары айлана 
эди. 

Бу демектир ки, кимнинъ гонъюлинде Азрети 
Пейгъамберге муаббет ве севги ер алды исе, Аллаһ о 
гонъюлге азап этмейджектир. Мушриклерге биле Онынъ 
урьметине мерхамет эткен Аллаһ, эльбетте Оны севген, 
Онынъ ашкъыны къальбинде ташыгьан ве Онынъ Сун- 
нетинден айрылмагъан кимсени ич атешинде якъармы? 
Анджакъ киминъ гонъюлинде де О Хидает кунеши ёкъ 
исе, эльбетте азаптан къуртулмайджакътыр. 

Омюри боюнджа бизни тилинден ве гонъюлинден 
ич бир заман тюшюрмеген Пейгъамберлер Султаны -сал¬ 
лаллаху алейхи ве селлем- Эфендимизге айны ашкъ ве 
муаббетни косьтермек, Онъа уммет олмакъ шерефине на- 
иль олгъан эр мусульманнынъ биринджи вазифесидир. 

Факъат бу севги, ялынъыз «гонъюлимде» демек- 
нен оладжакъ шей дегильдир. «Севген киши, севгенини 
такълит этер ве оны чокъча анъар.» Бунынъ ичюн Пей- 
гъамберимизни севгенлернинъ алямети, эр ал ве арекет- 
леринде Онынъ ёлуна уйып, онынъ ал ве арекетлерини 
акс этмелеридир. Бир де Онъа чокъча саляватлар ве се- 
лямлар кетирмелеридир... 

Имам Малик^^ дей ки: « Пейгъамберлер Султаны - 
саллаллаху алейхи ве селлем- Эфендимизнинъ шаны бу 
къадар юдже олмасы себебинен Онынъ къабри олгъан 
ер, Кябеден биле даа мукъаддестир. Чюнки бутюн кяи- 
нат, Онынъ урьметине яратылгъандыр». 

Айрыджа, хадис-и шерифте Эфендимиз -саллалла¬ 
ху алейхи ве селлем- шойле буюрды: 


35 Имам Малик - (Хиджрий 93-179) йылларында Мединеде 
яшагъан буюк Ислам укъукъчысыдыр. Маликий мезхеби- 
нинъ (къуруджысы) имамы. 

«Мени вефатымдан сонь зиярет эткен кимсе, сан- 
ки мени аятымда зиярет эткен кибидир!» (Даракутни, Су- 
нен, II, 278) 

Анджакъ, бу зиярет эснасында эдепке риает этмек 
пек муимдир. Зира акъикъий манада бу зияреттен файда- 
ланмакъ ичюн әдеп биринджи шарттыр. 

Риваетлерге коре бир кунь Имам Малик михрапта 
экенде, о девирнинъ халифеси Эбу Джафер Мансур джа- 
миге кельди. Базы суаллер сорады. Араларында ильмий 
музакере башлады. Анджакъ, Эбу Джафер Мансур къо- 
нушманынъ эеджанына къапылып, сесини юксельтин- 
дже Имам Малик: 

«Эй Халифе! Бу ерде сесинъни юксельтме! Зира 
Аллаһнынъ тенбихы сенден даа фазилетли инсанлар узе- 
рине энди...», -деп оны дикъкъатлы олмагъа чагьырды.^'’ 

Бу юксек әдеп къаршысында Халифе: 

«Эй Имам! Дуа әткенде къыблагъамы, ёкъса Расу- 
луллахкъа дёнейимми?»- деп сорады. 

Имам Малик шойле буюрды: 

«Юзюнъни не ичюн Ондан чевиреджексинъ ки?! О, 
сенинъ ве атанъ Азрети Адемнинъ къыяметке къадар Ал- 
лаһкъа алып баргьан весилесидир. Аксине сен, Пейгъам- 
бер Эфендимизге ёнель ве Онынъ шефаатыны исте ки, 
Аллаһ Тааля да Оны санъа шефаатчы әтсин!..»^’ 

Базылары бу акъикъатны дуймайып, хаджыларны 
Равзагъа дёндюрмезлер. «Селям бер ве кеч; къыблагъа 
дён!»- дерлер. Ойле исе, Расулуллах -саллаллаху алейхи 
ве селлем- хайй, яни тиридир. Зира насыл ки шехидлер- 


36 Пейгъамберимизнинъ янында тартышып, юксек сес- 
нен лаф эткен сахабилерни Аллах шу аетнен тенбиелей: 

«Эй, иман эткенлер! Сеслеринъизни Пейгъамбернинъ 
сесинден юксельтменъ. Бири-биринъизге багыргьа' 
нынъыз киби, Пейгъамберге юксек сеснен багъыр- 
манъ. Ёкъса, сиз феркъына бармадан, амеллеринъиз 
бошуна кете берир.» эль-Фетх, 2. 

37 Бакъынъыз Къады Ияз, Шифа-и Шериф, Бейрут 1404, дж. 
II, с. 596. 

нинъ ольмейип, яшамагъа девам эткенлери бир акъикъат 
исе, оларнынъ усьтюнде олгъан Пейгьамберлернинъ ве 
хусусан Алемлернинъ Эфендисининъ де мустесна бир 
тирилик ичинде олгъаны мухакъкъактыр. 

Абиде эс-Сельмани, «табиин»^* неслининъ иле- 
ри кельген фыкъых ве хадис алимлеринден бири эди. 
Пейгъамбер Эфендимизнинъ вефатындан эки йыл эвель 
мусульман олды, факъат Оны корьмек бахтына эремеди. 
Абиденинъ шу сёзю, ильк мусульманларнынъ Эфенди- 
мизге дуйгьанлары севгини пек гузель анълата: 

«Янымда Расулуллахнынъ бир сачынынъ булун- 
масы, меним ичюн дюньянынъ бутюн серветинден даа 
къыйметлидир.» (Ахмед, III, 256) 

Намлы Ислам алими Зехеби де, Абиде эс-Сельма- 
нининъ Пейгъамбер севгисини косьтерген сёзлерини 
окъугьан сонъ, дуйгьуларыны шойле анълатыр: 

«Расулуллахнынъ бир сачыны, инсанларнынъ саип 
олгъан бутюн алтын ве ьсумюшлерден устюн корьген 
Абиденинъ бу сёзлери, юксек нокътадаки бир муаббет- 
нинъ мисалидир. О буюк алим, Азрети Пейгъамбер- 
нинъ вефатындан элли сене сонъра бойле сёйлеген олса, 
Онынъ вефатындан еди юз сене сонъра биз, Онынъ бир 
сачыны я да аякъкъабынынъ къайышыны, я да сув ичкен 
топракъ къабынынъ бир парчасыны тапсакъ, аджеба не 
сёйлемемиз керек? 

Шает зенгин бир адам, серветининъ буюк бир къыс- 
мыны бойле бир шейни эльде этмек ичюн сарф этсе, сен 
онъа серветини сачын савургъан я да акъылсызджа пара 
арджлагъан кимсенинъ козюнен бакъарсынъмы? 

Ёкъ, хайыр! Расулуллахнынъ мубарек эллеринен 
япкъан Месджид-и Небевини зиярет этмек, Онынъ азиз 
шеэринде Сеадет эвининъ ян тарафында Онъа селям бер- 
мек ичюн тапкъанынъны арджламакътан чекинме! 

38 Табиин — Сахабе-и кирам девринде яшайып, оларнен ко- 
рюшкен инсанларгъа берильген ад. 

Мединеге баргьанда Онынъ севгили Ухуд дагъына 
тоя-тоя бакъ ве оны сен де сев! Чюнки Ухуд дагъыны 
Азрети Пейгъамбер -алейхиссаляту весселям- чокъ севе 
эди. Онынъ Равзасына бар, отурып тургъан ерлерге дефа- 
ларджа барып, рухунъы къана-къана тоюрмагьа гьайрет 
эт! Зира ЬСяинатнынъ Эфендиси олгъан О Затны джа- 
нынъдан, баланъдан, саип олгьанынъ эр шейден даа чокъ 
севмегендже текмиль бир мумин оламазсынъ...» (Зехеби, 
Сиеру Алам эн-Нубела, IV, 42-43) 

Ислам тарихынынъ сахабе ве табиин девринден 
сонъра энъ мухтешем девири олгъан Османлы импера- 
торлыгъы, падишахындан чобанына къадар бутюн хал- 
къынынъ эшсиз бир Пейгъамбер муаббетинен яшагъан 
бир джемиет эди. 

Месджид-и Небевининъ тамиринде эр ташны, аб- 
дестли оларакъ ве бесмеле иле ерине къойгъан Осман- 
лыларнынъ бу тамир эснасында Пейгъамберимизнинъ 
руханиетини раатсыз этмемек ичюн чёкючлерине кече 
багълап чалышмалары мисли корюльмеген бирер әдеп ве 
урьмет нумюнесидир. 

Кене Османлылар девринде Медине-и Муневвере- 
ге кельген Сурре алайы^’, шеэрге кирмеден, якъын бир 
ерде къонакъладылар, кендилерини Медине-и Муневве- 
ренинъ маневий авасына азырлагъан сонъ Расулуллах- 
нынъ къабирине якълашкъан ве зиярет эткен эдилер. Дё- 
нюшлеринде де мемлекетлерине шифа оларакъ Медине- 
и Муневверенинъ мубарек топрагъыны алып кеттилер. 

Османлы падишахларынынъ сарыкъларынынъ 
уджундаки соргъучнынъ бир сипиртки темсили олгъаны- 
ны аджеба ким билир? Бунынънен Хареми Шерифнинъ 
сипирткиджиси олгъанларыны косьтермекте эдилер. Ха- 
рамейннинъ сипирткиджилерининъ айлыкъларыны да 
озь серветлеринден бере эдилер. 

39 Сурре алайы — Османлы девлетинде Хиджазгъа йибе- 
рильген къыйметли эдиелерни алып баргъан эйет. 

Бу манада шаир Набининъ 1678 йылында девлет 
адамлары иле берабер чыкъкъан хадж сеферининъ каты¬ 
расы пек ибретли: 

Наби, о ёлджулыкъта бир пашанынъ аягьыны гьаф- 
летен Медине-и Муневвереге догьру узаткъаныны корер. 
Буйдан чокъ тесирленип, мешур наатыны™ язмагьа баш¬ 
лар. 

Саба намазына якъын ёлджулар Медине-и Мунев¬ 
вереге якълашкъанда, Наби язгъан наатыны Месджид-и 
Небевийнинъ минарелеринден окъунгъаныны дуяр: 

Сакьын терк-и эдебден кьуй-и махбуб-и Худадыр 

бу; 

Назаргях-ы иляхидир, макъам-ы Мустафадыр бу!.. 

«Аллаһнынь назаргяхы ве О 'нынъ севгши Пейгьам- 
бери Азрети Мухаммед Мустафа -саллаллаху алейхи ве 
селлем-нинь макьамы ве ери олгьан бу ерде эдепке риа- 
етсизлик эпшектен сакьын!..» 

Мураат-ы эдеб шартыйла гир Наби бу дергяха, 

Метаф-ы кьудсияньдыр, бусегях-ы Энбиядыр бу!.. 

«Эй Наби! Бу ерге эдеб кьаиделерине уйып кир! Бу 
ер, мелеклернинь кобелек дайын әтрафында дёнгени ве 
Нейгьамберлернинъ кьапысыны опьтиги мубарек бир 
макьамдыр.» 

Бу вазиет къаршысында чокъ эеджанлангьан Наби, 
аман муеззинни тапый: 

«Бу наатны кимден ве насыл огрендинъиз?»- деп 
сорар. 

Муеззин: 

«Бу гедже Аллаһ Расулы -саллаллаху алейхи ве сел- 
лем- руямызда бизге: 

«Умметимден Наби исимли бир шаир мени зиярет- 
ке келе. Бу зат манъа сонъ дередже ашкъ ве муаббетнен 


40 Наат — Азрети Пейгъамберни макътап айтылгьан, онъа 
дуюлгъан севгини тильге кетирген шиирлер. 

толу. Бу ашкъ себебинен оны Медине минарелеринден 
озь наатынен къаршыланъ!.» буюрды. Биз де Пейгъамбе- 
римизнинъ бу эмирини ерине кетирдик...» дер. 

Наби, окюр-окюр агьламагъа башлар. Эм агьлар, эм 
де шойле дер: 

«Демек ки, Аллаһ Расули -саллаллаху алейхи ве 
селлем- манъа «умметим» деп лютф этти! Демек ки, Эки 
Джихан кунеши мени умметликке къабул этти!..» 

Иште, хадж ве умре ибадетинде энъ муим хусус, 
бу юксек дуйгьуларнен о топракъларгьа кетип, Азрети 
Пейгъамбер -саллаллаху алейхи ве селлем-ни зиярет ве 
Бейтуллахны таваф этмектир. 


Нетидже оларакъ, бутюн ибадетлер киби хадж ве 
умре ибадетлерининъ де, Аллаһ къатында макъбул олма- 
сы ичюн кямиль бир иман ве догьру анълайыш шарттыр. 
Хадж ве умрени «мебрур» оларакъ ерине кетирмек гу- 
нахлардан темизленмеге ве Аллаһнынъ ризасыны къа- 
занмагьа весиле оладжакътыр. Ибадетлер, анджакъ Ал¬ 
лаһ Таалянынъ разы олгъаны суретте ерине кетирильсе 
бир нетидже берирлер. 

Бу манада шейх Шибли хадж эткен бирине, къаль- 
бий джеэтине ишарет этип, шу сёзлерни сёйлеп, бутюн 
хадж ёлджулары ичюн чокъ ибретли бир насиат бермек- 
те: 

«Хаджгъа ниет этмекнен, ишлеген гунахларынъа 
тевбе этип догьру ёлгъа кельмеген олсань, акьикьатта 
ниет эттинь сайылмаз. 

Ихрам ичюн урбаньы чыкьаргьанда эр гунахны 
устюнъден ташлалюсань, акьикьатта урбаны чыкьар- 
дынь сайылмаз. 

Хадж ичюн гъусул эткенде, бу темюлик, сендеки 
маневий кирлерни ве къальбий хасталыкьларны темиз- 
лемеген олса, акъикъатта темизленген сайылмазсынъ. 

Харем-и Шерифке киргенде бутюн харамларны ве 
Аллаһтан узакьлаштыргьан сёз ве арекетлерни быракь- 
магьа сёз бермеген олсань, керчекте Харемге кирген са¬ 
йылмазсынъ... 

Кьурбан сойгъанда, нефиснинь тюкенлгез истекле- 
рини ве озь ираденьи Аллахнынь рызасы ичюн кьурбан 
этмесень, керчектен кьурбан сойдынъ сайылмаз. 

Шейтангьа таш аткьанда ичиндеки джаилликни 
ве весвеселерни де ташламагьан исень, сенде тим ве 
ирфан пейда олмагьан исе акъикъатта таш аткъан са¬ 
йылмазсынъ. 

Кябени зиярет эткенде сенде иляхий ниметлер 
арттымы, гонъюлинъ раатлыкъ ве севинч иле талды¬ 
мы ? Чюнки хадис-и шерифте: 

«Хаджылар ве умре япкъанлар, Аллаһнынъ зиярет- 
чилеридир. Зиярет этильген Аллах, зиярет эткен ха- 
джыгъа икрам этмеси, узеринде бир акътыр.» буюрыла. 
Сен бу икрамны коръмеген исень акъикъатта Кябени 
зиярет эткен сайылмазсынъ...»'" 

Нетиджеде, шейх Шибли шу иляхий фермангъа 
дикъкъат чекмеге истей: 

«Хаджны ве умрени Аллаһ ичюн тамам этип 
ерине кетир!..» (эль-Бакара, 196). 


Бутюн гузелликлеринен ерине кетирильген хадждан 
къайткъанда энъ муим эдиелер о мубарек ерлернинъ гу- 
зелликлери ве кунюмизге къадар о гузелликлерни яшап, 
артларында ибретли ве икметли хатыралар къалдыргъан 
салих къулларнынъ ахлякълары олмасы керек. 

41 Бакъынъыз Ибн-и Араби, эль-Футюхат эль-Меккийе, тах- 
кик: Осман Яхъя, Кахире, 1986, X, 133-138. 






ХАДЖЫ МЕБРУР ВЕ УМРЕ 


Бу мевзунен алякъалы Пакистанлы алим Мухаммед 
Икъбаль, бир кунь Мединеден дёнген хаджыларны зия- 
рет этип, олардан шу суаллерни сорар: 

«Медине-и Муневверени зиярет эттиньиз! Меди- 
ненинъ маневий базарындан гоньюлиньизни насыл эдие- 
лернен толдурдынъыз? Кетирген иаддий эдиелер, такь- 
иелер, тесбихлер, налшзлыкьлар эскиреджек, соладжакь 
ве битеджек. Мединенинъ ич солмагьан, гонъюллерге 
аят берген, руханий эдиелерини кетирдиньизми?.. 

Эдиелеринъиз ичинде Азрети Эбу Бекирнинь сыдкь 
ве теслимиети: Азрети Умернинь адалети; Азрети 
Османнынь хаясы ве джумертлиги: Азрети Алининь 
ильми ве джихады бармы? Бугунь бинь бир изтираплар 
ичинде чекишкен Ислям дюньясына гонъюлинъизден бир 
сеадет аеры эеджаны берип оладжакьсыньызмы?» 

Аллаһ джумлемизге Харамейн-и Шерифейннинъ 
руханиетинден лайыгъынен файдаланмамызны на- 
сип эйлесин! Хассас бир гонъюль иле, эм рухумызнен 
эм беденимизнен хадж ве умре япмамызны ярдым эй¬ 
лесин! Япкъан ве япаджагъымыз ибадетлеримизни 
макъбул ве мебрур эйлесин!.. 

Амин!.. 

